text: άλλων προϊόντων ισχύουν ανεξάρτητα από το αν η εν λόγω ιδιότητα αποκτήθηκε στο εργοστάσιο όπου χρησιμοποιούνται τα εν λόγω προϊόντα ή σε άλλο εργοστάσιο στην Κοινότητα ή στη Σλοβενία.Για παράδειγμα:Ένας κινητήρας της κλάσης 8407, για τον οποίο ο κανόνας που εφαρμόζεται προβλέπει ότι η αξία των μη καταγομένων υλών που δύνανται να χρησιμοποιηθούν δεν πρέπει να υπερβαίνει το 40 % της τιμής εκ του εργοστασίου του προϊόντος, κατασκευάζεται από "άλλα χαλυβοκράματα σφυρηλατημένα" της κλάσης ex 7224.Αν οι εργασίες σφυρηλάτησης πραγματοποιήθηκαν εντός της Κοινότητας με πρώτη ύλη μη καταγόμενου πλινθώματος, το προϊόν που κατασκευάστηκε με αυτόν τον τρόπο αποκτά ήδη την ιδιότητα καταγωγής δυνάμει του κανόνα που προβλέπεται στον πίνακα για τα προϊόντα της κλάσης ex 7224. Το προϊόν μπορεί, ως εκ τούτου, να θεωρηθεί ως καταγόμενο προϊόν κατά τον υπολογισμό της αξίας του κινητήρα ανεξάρτητα από το αν αυτός κατασκευάστηκε στο ίδιο ή σε άλλο εργοστάσιο της Κοινότητας. Η αξία του μη καταγόμενου πλινθώματος δεν πρέπει λοιπόν να λαμβάνεται υπόψη κατά τον προσδιορισμό της αξίας των μη καταγομένων υλών που έχουν χρησιμοποιηθεί.3.2. Ο κανόνας που αναφέρεται στον πίνακα καθορίζει την ελάχιστη βαθμίδα επεξεργασίας ή μεταποίησης που απαιτείται· συνεπώς, περαιτέρω επεξεργασίες ή μεταποιήσεις προσδίδουν επίσης την ιδιότητα του προϊόντος καταγωγής· αντίθετα, υποδεέστερες επεξεργασίες ή μεταποιήσεις δεν προσδίδουν το χαρακτήρα καταγωγής. Δηλαδή, αν ένας κανόνας προβλέπει ότι είναι δυνατό να χρησιμοποιούνται μη καταγόμενες ύλες που βρίσκονται σε ένα καθορισμένο στάδιο επεξεργασίας, η χρησιμοποίηση τέτοιων υλών που βρίσκονται σε προγενέστερο στάδιο επεξεργασίας επιτρέπεται επίσης, ενώ η χρησιμοποίηση τέτοιων υλών που βρίσκονται σε μεταγενέστερο στάδιο επεξεργασίας δεν επιτρέπεται.3.3. Με την επιφύλαξη της σημείωσης 3.2, όταν ένας κανόνας χρησιμοποιεί την έκφραση "κατασκευή από ύλες οποιασδήποτε κλάσης", τότε είναι δυνατό να χρησιμοποιηθούν και ύλες της ίδιας κλάσης (ακόμη και ύλες της ίδιας περιγραφής και κλάσης με το προϊόν), με την επιφύλαξη, ωστόσο, ειδικών περιορισμών που περιλαμβάνονται, ενδεχομένως, στον κανόνα.Η έκφραση, ωστόσο "κατασκευή από ύλες οποιασδήποτε κλάσης, συμπεριλαμβανομένων άλλων υλών της κλάσης αριθ. ..." ή "κατασκευή από ύλες οποιασδήποτε κλάσης, συμπεριλαμβανομένων άλλων υλών της ίδιας κλάσης με το προϊόν" σημαίνει ότι είναι δυνατόν να χρησιμοποιηθούν ύλες οποιασδήποτε κλάσης, εκτός από εκείνες της ίδιας περιγραφής με το προϊόν, όπως αυτό αναφέρεται στη στήλη 2 του πίνακα.3.4. Όταν κανόνας του πίνακα ορίζει ότι κάποιο προϊόν μπορεί να κατασκευασθεί από περισσότερες από μία ύλες, αυτό σημαίνει ότι είναι δυνατό να χρησιμοποιηθούν μία ή περισσότερες ύλες. Δεν απαιτείται να χρησιμοποιηθούν μαζί όλες οι ύλες.Για παράδειγμα:Ο κανόνας για τα υφάσματα των κλάσεων 5208 έως 5212 προβλέπει ότι είναι δυνατό να χρησιμοποιηθούν φυσικές ίνες και, μεταξύ άλλων, χημικές ύλες. Ο κανόνας αυτός δεν συνεπάγεται ότι πρέπει να χρησιμοποιηθούν ταυτόχρονα φυσικές ίνες και χημικές ύλες. Είναι δυνατό να χρησιμοποιηθεί η μία ή η άλλη από αυτές τις ύλες ή ακόμη και οι δύο μαζί.3.5. Όταν κανόνας του πίνακα προβλέπει ότι κάποιο προϊόν πρέπει να έχει κατασκευασθεί από μια συγκεκριμένη ύλη, ο όρος αυτός δεν αποκλείει προφανώς τη χρησιμοποίηση άλλων υλών οι οποίες, λόγω της ίδιας της φύσης τους, δεν είναι δυνατό να πληρούν τον κανόνα (βλέπε επίσης τη σημείωση 6.2 παρακάτω για τα κλωστοϋφαντουργικά


text: προϊόντα).Για παράδειγμα:Ο κανόνας για τις προπαρασκευασμένες τροφές της κλάσης 1904, ο οποίος αποκλείει ρητώς τη χρήση των δημητριακών και των παραγώγων τους, δεν απαγορεύει προφανώς τη χρήση ανόργανων αλάτων, χημικών ουσιών ή άλλων πρόσθετων που δεν παράγονται από δημητριακά.Αυτό δεν ισχύει, ωστόσο, για προϊόντα τα οποία, αν και δεν είναι δυνατό να κατασκευαστούν από τη συγκεκριμένη ύλη που ορίζεται στον πίνακα, είναι δυνατό να παραχθούν από ύλες της ίδιας φύσης σε προγενέστερο στάδιο επεξεργασίας.Για παράδειγμα:Στην περίπτωση ενδύματος του ex κεφαλαίου 62, που κατασκευάζεται από μη υφαντές ύλες, αν προβλέπεται ότι επιτρέπεται η κατασκευή παρόμοιου είδους μόνον από μη καταγόμενα νήματα, δεν είναι δυνατόν να χρησιμοποιούνται μη υφασμένα υφάσματα, ακόμη και αν αποδειχθεί ότι τα μη υφασμένα υφάσματα δεν είναι δυνατό κανονικά να κατασκευασθούν από νήματα. Σε τέτοιες περιπτώσεις, η ύλη που πρέπει να χρησιμοποιηθεί είναι εκείνη που βρίσκεται στο στάδιο επεξεργασίας που προηγείται του σταδίου του νήματος, δηλαδή σε κατάσταση ινών.3.6. Αν προβλέπονται σε κανόνα του πίνακα δύο ποσοστά για τη μέγιστη αξία των μη καταγόμενων υλών που είναι δυνατό να χρησιμοποιηθούν, τα ποσοστά αυτά δεν είναι δυνατό να προστεθούν. Επομένως, η μέγιστη αξία όλων των μη καταγόμενων υλών που χρησιμοποιούνται δεν μπορεί να υπερβαίνει ποτέ το υψηλότερο από τα εν λόγω ποσοστά. Εννοείται ότι δεν πρέπει να γίνεται υπέρβαση των ειδικών ποσοστών τα οποία προβλέπονται για ορισμένες ύλες.Σημείωση 44.1. Ο όρος "φυσικές ίνες" όταν χρησιμοποιείται στον πίνακα, αναφέρεται σε ίνες άλλες από τεχνητές ή συνθετικές και πρέπει να περιορίζεται στις ίνες σε όλα τα στάδια πριν από τη νηματοποίηση, συμπεριλαμβανομένων των απορριμμάτων και, εκτός αν έχει οριστεί αλλιώς, ο όρος "φυσικές ίνες" περιλαμβάνει ίνες που έχουν χτενιστεί, λαναριστεί ή έχουν μεταποιηθεί με άλλο τρόπο για τη νηματοποίηση, δεν έχουν όμως νηματοποιηθεί.4.2. Ο όρος "φυσικές ίνες" καλύπτει τις χοντρές τρίχες (τρίχες χαίτης και ουράς μόνοπλων ή βοοειδών) της κλάσης 0503, το μετάξι των κλάσεων 5002 και 5003, καθώς και το μαλλί, τις τρίχες εκλεκτής ποιότητας και τις χοντροειδείς τρίχες των κλάσεων 5101 έως 5105, τις βαμβακερές ίνες των κλάσεων 5201 έως 5203 και τις άλλες ίνες φυτικής προέλευσης των κλάσεων 5301 έως 5305.4.3. Οι όροι "υφαντικοί πολτοί", "χημικές ύλες" και "ύλες που προορίζονται για την κατασκευή χαρτιού" που χρησιμοποιούνται στον πίνακα προσδιορίζουν τις ύλες οι οποίες δεν κατατάσσονται στα κεφάλαια 50 έως 63 και που είναι δυνατό να χρησιμοποιηθούν για την κατασκευή συνθετικών ή τεχνητών ινών ή νημάτων, ή νημάτων ή ινών από χαρτί.4.4. Ο όρος "τεχνητές ή συνθετικές ίνες μη συνεχείς" που χρησιμοποιείται στον πίνακα, καλύπτει τις δέσμες συνεχών νημάτων, τις μη συνεχείς ίνες και τα απορρίμματα τεχνητών ή συνθετικών ινών μη συνεχών των κλάσεων 5501 έως 5507.Σημείωση 55.1. Όταν για κάποιο συγκεκριμένο προϊόν του πίνακα γίνεται παραπομπή στην παρούσα επεξηγηματική σημείωση, οι όροι της στήλης 3 του πίνακα δεν πρέπει να εφαρμόζονται για τις διάφορες βασικές υφαντουργικές ύλες που χρησιμοποιούνται στην κατασκευή του προϊόντος αυτού, όταν στο σύνολό τους αυτές αντιπροσωπεύουν 10 % ή λιγότερο του συνολικού βάρους όλων των βασικών υφαντουργικών υλών που χρησιμοποιούνται (βλέπε επίσης τις σημειώσεις 5.3 και 5.4).5.2. Εντούτοις, το όριο ανοχής που αναφέρεται

type: contracts

jurisdiction: EU


text: στη σημείωση 5.1 είναι δυνατό να εφαρμόζεται μόνο για τα σύμμεικτα προϊόντα τα οποία κατασκευάστηκαν από δύο ή περισσότερες βασικές υφαντικές ύλες.Οι βασικές υφαντικές ύλες είναι οι ακόλουθες:- μετάξι,- μαλλί,- χοντροειδείς ζωικές τρίχες,- ζωικές τρίχες εκλεκτής ποιότητας,- τρίχες χαίτης και ουράς ίππων,- βαμβάκι,- ύλες που χρησιμοποιούνται στην κατασκευή χαρτιού και χαρτί,- λινάρι,- κάνναβι,- γιούτα και άλλες ίνες που προέρχονται από το εσωτερικό του φλοιού βίβλου,- σιζάλ και άλλες υφαντικές ίνες του είδους Agave,- ίνες από κοκοφοίνικα, άβακα, ραμί και άλλες υφαντικές ίνες,- συνθετικές ίνες συνεχείς,- τεχνητές ίνες συνεχείς,- νήματα καλοί αγωγοί του ηλεκτρισμού,- συνθετικές ίνες μη συνεχείς από πολυπροπυλένιο,- συνθετικές ίνες μη συνεχείς από πολυεστέρες,- συνθετικές ίνες μη συνεχείς από πολυαμίδια,- συνθετικές ίνες μη συνεχείς πολυακριλονιτριλικές,- συνθετικές ίνες μη συνεχείς από πολυαμίδια,- συνθετικές ίνες μη συνεχείς από πολυτετραφθοριοαιθυλένιο,- συνθετικές ίνες μη συνεχείς από πολυ(θειούχο του φαινυλενίου),- συνθετικές ίνες μη συνεχείς από πολυ(χλωρίδιο του βινυλίου),- άλλες συνθετικές ίνες μη συνεχείς,- τεχνητές ίνες μη συνεχείς από βισκόζη,- άλλες τεχνητές ίνες μη συνεχείς,- νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλο νήμα,- νήματα από πολυουρεθάνη που φέρουν κατά διαστήματα εύκαμπτα τμήματα από πολυεστέρα, έστω και περιτυλιγμένα με άλλο νήμα,- προϊόντα της κλάσης 5605 (μεταλλικά νήματα) στα οποία έχει ενσωματωθεί λουρίδα που έχει έναν πυρήνα που αποτελείται είτε από ένα λεπτό έλασμα αργιλίου είτε από μία ταινία πλαστικής ύλης επικαλυμμένη ή όχι με σκόνη αργιλίου, πλάτους μέχρι και 5 mm και η οποία έχει συγκολληθεί μέσω διαφανούς ή έγχρωμης κολλητικής ουσίας μεταξύ δύο ταινιών από πλαστικές ύλες,- άλλα προϊόντα της κλάσης 5605.Για παράδειγμα:Νήμα της κλάσης 5205 που κατασκευάζεται από βαμβακερές ίνες της κλάσης 5203 και από συνθετικές ίνες μη συνεχείς της κλάσης 5506, είναι ένα νήμα ανάμεικτο (σύμμεικτο). Επομένως, μη καταγόμενες συνθετικές ίνες μη συνεχείς, που δεν ανταποκρίνονται στους κανόνες καταγωγής (οι οποίοι απαιτούν τη χρήση χημικών ουσιών ή υφαντικού πολτού), δύνανται να χρησιμοποιηθούν μέχρι 10 % κατά βάρος του νήματος.Για παράδειγμα:Ύφασμα από μαλλί της κλάσης 5112 που κατασκευάζεται από νήματα από μαλλί της κλάσης 5107 και από συνθετικές ίνες μη συνεχείς της κλάσης 5509, είναι ένα ύφασμα ανάμεικτο (σύμμεικτο). Επομένως, μη καταγόμενα συνθετικά νήματα που δεν ανταποκρίνονται στους κανόνες καταγωγής (οι οποίοι απαιτούν τη χρήση χημικών ουσιών ή υφαντικού πολτού) ή μάλλινα νήματα που δεν ικανοποιούν τους κανόνες καταγωγής (οι οποίοι απαιτούν τη χρήση φυσικών ινών που δεν έχουν χτενιστεί, λαναριστεί ή μεταποιηθεί με άλλο τρόπο για τη νηματοποίηση) ή συνδυασμός των δύο αυτών τύπων νημάτων δύνανται να χρησιμοποιούνται σε αναλογία μέχρι 10 % κατά βάρος του υφάσματος.Για παράδειγμα:Μια φουντωτή υφαντική επιφάνεια της κλάσης 5802 που κατασκευάζεται από βαμβακερά νήματα της κλάσης 5205 και από βαμβακερό ύφασμα της κλάσης 5210, θεωρείται σύμμεικτο προϊόν μόνον αν το ίδιο βαμβακερό ύφασμα είναι σύμμεικτο ύφασμα που κατασκευάστηκε από νήματα που κατατάσσονται σε δύο διαφορετικές κλάσεις ή αν τα βαμβακερά νήματα που χρησιμοποιήθηκαν είναι αυτά τα ίδια σύμμεικτα.Για παράδειγμα:Αν η ίδια φουντωτή υφαντική επιφάνεια έχει κατασκευαστεί από βαμβακερά νήματα της κλάσης 5205 και από συνθετικό ύφασμα της κλάσης 5407, τότε προφανώς τα χρησιμοποιούμενα νήματα αποτελούν δύο χωριστές βασικές υφαντικές


text: ύλες και συνεπώς η φουντωτή υφαντική επιφάνεια είναι σύμμεικτο προϊόν.5.3. Στην περίπτωση προϊόντων που περιέχουν "νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλο νήμα", αυτή η ανοχή είναι 20 % όσον αφορά τα νήματα.5.4. Στην περίπτωση προϊόντων "στα οποία έχει ενσωματωθεί λουρίδα που έχει έναν πυρήνα που αποτελείται είτε από ένα λεπτό έλασμα αργιλίου είτε από μία ταινία πλαστικής ύλης επικαλυμμένη ή όχι με σκόνη αργιλίου, πλάτους μέχρι και 5 mm και η οποία έχει συγκολληθεί μέσω διαφανούς ή έγχρωμης κολλητικής ουσίας μεταξύ δύο ταινιών από πλαστικές ύλες", η ανοχή αυτή είναι 30 % όσον αφορά την εν λόγω λουρίδα.Σημείωση 66.1. Τα έτοιμα υφαντουργικά προϊόντα, για τα οποία υπάρχει υποσημείωση στον πίνακα που παραπέμπει στην παρούσα επεξηγηματική σημείωση, υφαντικές ύλες με εξαίρεση τα είδη φοδραρίσματος και εσωτερικών επενδύσεων, τα οποία δεν ανταποκρίνονται στον κανόνα της στήλης 3 του πίνακα για το έτοιμο προϊόν, είναι δυνατό να χρησιμοποιούνται υπό τον όρο ότι κατατάσσονται σε κλάση άλλη από αυτή του προϊόντος και η αξία τους δεν υπερβαίνει το 8 % της τιμής εκ του εργοστασίου του προϊόντος.6.2. Με την επιφύλαξη της σημείωσης 6.3, ύλες που δεν κατατάσσονται στα κεφάλαια 50 έως 63 μπορεί να χρησιμοποιούνται ελεύθερα για την κατασκευή κλωστοϋφαντουργικών προϊόντων, ανεξάρτητα από το αν περιέχουν ή όχι υφαντικές ύλες.Για παράδειγμα:Εάν κανόνας του πίνακα προβλέπει, για ένα συγκεκριμένο είδος από υφαντική ύλη, όπως παντελόνια, ότι πρέπει να χρησιμοποιηθούν νήματα, τούτο δεν απαγορεύει τη χρήση ειδών από μέταλλο, όπως κουμπιά, επειδή τα κουμπιά δεν υπάγονται στα κεφάλαια 50 έως 63. Για τον ίδιο λόγο, δεν απαγορεύονται οι σούστες, αν και κανονικά οι σούστες περιέχουν υφαντικές ύλες.6.3. Όταν εφαρμόζεται κανόνας που προβλέπει ποσοστά, η αξία των υλών που δεν υπάγονται στα κεφάλαια 50 έως 63 πρέπει να λαμβάνεται υπόψη κατά τον υπολογισμό της αξίας των μη καταγόμενων υλών που ενσωματώνονται.Σημείωση 77.1. Οι "ειδικές επεξεργασίες", για τους σκοπούς των κλάσεων ex 2707, 2713 έως 2715, ex 2901, ex 2092 και ex 3403, είναι οι ακόλουθες:α) η εν κενώ απόσταξη·β) η επαναπόσταξη με μέθοδο πολύ προωθημένης κλασματοποίησης·γ) η πυρόλυση·δ) ο ανασχηματισμός ή αναμόρφωση·ε) η εκχύλιση με εκλεκτικούς διαλύτες·στ) η επεξεργασία που περιλαμβάνει όλες τις ακόλουθες πράξεις: επεξεργασία με πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη·ζ) ο πολυμερισμός·η) η αλκυλίωση·θ) ο ισομερισμός.7.2. Οι "ειδικές επεξεργασίες" για τους σκοπούς των κλάσεων 2710 έως 2712 είναι οι ακόλουθες:α) η εν κενώ απόσταξη·β) η επαναπόσταξη με μέθοδο πολύ προωθημένης κλασματοποίησης·γ) η πυρόλυση·δ) ο ανασχηματισμός ή αναμόρφωση·ε) η εκχύλιση με εκλεκτικούς διαλύτες·στ) η επεξεργασία που περιλαμβάνει όλες τις ακόλουθες πράξεις: επεξεργασία με πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη·ζ) ο πολυμερισμός·η) η αλκυλίωση·θ) ο ισομερισμός·ι) η αποθείωση, με χρήση υδρογόνου, αποκλειστικά όσον αφορά


text: την κλάση ex 2710, με την οποία επιτυγχάνεται μείωση τουλάχιστον κατά 85 % της περιεκτικότητας σε θείο των προϊόντων που υφίστανται επεξεργασία (μέθοδος ASTM D 1266-59 Τ)·ια) η αποπαραφίνωση με μέθοδο διαφορετική από την απλή διήθηση, αποκλειστικά για προϊόντα της κλάσης 2710·ιβ) η κατεργασία με υδρογόνο, διαφορετική από την αποθείωση, αποκλειστικά για τα βαριά λάδια της κλάσης ex 2710, κατά την οποία το υδρογόνο μετέχει ενεργά σε χημική αντίδραση, που πραγματοποιείται με πίεση ανώτερη των 20 bar και σε θερμοκρασία ανώτερη των 250 °C, με τη βοήθεια καταλύτη. Οι τελικές επεξεργασίες με υδρογόνο των λιπαντικών λαδιών της κλάσης ex 2710, που έχουν σκοπό κυρίως τη βελτίωση του χρώματος ή τη σταθεροποίηση (π.χ. η τελική επεξεργασία με υδρογόνο ή ο αποχρωματισμός), δεν θεωρούνται, αντίθετα ως ειδικές επεξεργασίες·ιγ) η απόσταξη με ατμοσφαιρική πίεση (αποκλειστικά όσον αφορά τα πετρέλαια εξωτερικής καύσης της κλάσης 2710 ) εφόσον αυτά αποστάζουν κατ' όγκο, συμπεριλαμβανομένων των απωλειών, λιγότερο από 30 % στους 300 °C, σύμφωνα με τη μέθοδο ASTM D 86·ιδ) η κατεργασία με ηλεκτρική εκκένωση ρεύματος υψηλής συχνότητας (αποκλειστικά για λιπαντικά λάδια άλλα από το πετρέλαιο εσωτερικής καύσεως και τα πετρέλαια εξωτερικής καύσεως της κλάσης ex 2710 )·ιε) η αφαίρεση του λαδιού με κλασματική κρυστάλλωση, αποκλειστικά για προϊόντα ακατέργαστα άλλα από βαζελίνη, οζοκηρίτης, κερί από λιγνίτη, κερί από τύρφη, παραφίνη περιεκτικότητας κατά βάρος σε λάδι κατώτερης του 0,75 % της κλάσης ex 2712.7.3. Για τους σκοπούς των κλάσεων ex 2707, 2713 έως 2715, ex 2901, ex 2902 και ex 3403, οι απλές εργασίες όπως ο καθαρισμός, η καθίζηση, η αφαλάτωση, ο αποχωρισμός του ύδατος, η διήθηση, ο χρωματισμός, η σήμανση, η επίτευξη δεδομένης περιεκτικότητας σε θείο, ως αποτέλεσμα της ανάμειξης προϊόντων με διαφορετική περιεκτικότητα σε θείο, όλοι οι συνδυασμοί των πράξεων αυτών ή παρόμοιες πράξεις δεν προσδίδουν την ιδιότητα καταγωγής.ΠΑΡΑΡΤΗΜΑ IIΠΙΝΑΚΑΣ ΤΩΝ ΕΠΕΞΕΡΓΑΣΙΩΝ Ή ΜΕΤΑΠΟΙΗΣΕΩΝ ΕΠΙ ΜΗ ΚΑΤΑΓΟΜΕΝΩΝ ΥΛΩΝ ΠΟΥ ΠΡΟΣΔΙΔΟΥΝ ΤΟ ΧΑΡΑΚΤΗΡΑ ΤΟΥ ΚΑΤΑΓΟΜΕΝΟΥ ΠΡΟΪΟΝΤΟΣΤα προϊόντα που περιλαμβάνονται στον πίνακα ενδεχομένως δεν καλύπτονται από τη συμφωνία καθ' ολοκληρία. Απαιτείται, συνεπώς, να διενεργηθούν διαβουλεύσεις με τα λοιπά μέρη της συμφωνίας.>ΘΕΣΗ ΠΙΝΑΚΑ>ΠΑΡΑΡΤΗΜΑ ΙΙΙΠΙΣΤΟΠΟΙΗΤΙΚΟ ΚΥΚΛΟΦΟΡΙΑΣ ΕΜΠΟΡΕΥΜΑΤΩΝ EUR.1 ΚΑΙ ΑΙΤΗΣΗ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ ΕΜΠΟΡΕΥΜΑΤΩΝ EUR. 1Οδηγίες εκτύπωσης1. Οι διαστάσεις του πιστοποιητικού EUR.1 είναι 210 × 297 χιλιοστά όσον αφορά το μήκος, υπάρχει ανοχή κατ' ανώτατο όριο 5 χιλιοστά μικρότερο ή 8 χιλιοστά μεγαλύτερο. Το χαρτί που χρησιμοποιείται είναι χρώματος λευκού, χωρίς μηχανικούς πολτούς, με κόλλα γραφής και ζυγίζει τουλάχιστον 25 γραμμάρια ανά τετραγωνικό μέτρο, φέρει έντυπη πράσινη κυματοειδή διάταξη γραμμών, η οποία καθιστά εμφανή κάθε παραποίηση με μηχανικά ή χημικά μέσα.2. Οι αρμόδιες αρχές των κρατών μελών της Κοινότητας και της Σλοβενίας μπορούν να αναλάβουν την εκτύπωση των πιστοποιητικών EUR.1 ή να την αναθέσουν σε τυπογραφεία που εγκρίνουν. Στην τελευταία αυτή περίπτωση, η έγκριση αυτή αναφέρεται σε κάθε πιστοποιητικό EUR.1. Κάθε πιστοποιητικό EUR.1 φέρει το όνομα και τη διεύθυνση του τυπογράφου ή σήμα που επιτρέπει την εξακρίβωση της ταυτότητάς του. Φέρει, επιπλέον, αύξοντα αριθμό, τυπωμένο ή όχι, για την εξατομίκευοή του.>PIC FILE= "L_2004020EL.010701.TIF">>PIC FILE= "L_2004020EL.010801.TIF">>PIC FILE= "L_2004020EL.010901.TIF">>PIC FILE= "L_2004020EL.011001.TIF">ΠΑΡΑΡΤΗΜΑ IV>PIC FILE= "L_2004020EL.011102.TIF">>PIC FILE= "L_2004020EL.011201.TIF">ΠΑΡΑΡΤΗΜΑ VΠίνακας των υλών καταγωγής Τουρκίας, ως


text: προς τις οποίες δεν εφαρμόζονται οι διατάξεις των άρθρων 3 και 4, κατά κεφάλαια και κλάσεις του εναρμονισμένου συστήματος (ΕΣ)>ΘΕΣΗ ΠΙΝΑΚΑ>ΚΟΙΝΗ ΔΗΛΩΣΗγια το Πριγκιπάτο της Ανδόρας1. Προϊόντα καταγωγής του Πριγκηπάτου της Ανδόρας που υπάγονται στα κεφάλαια 25 έως 97 του εναρμονισμένου συστήματος γίνονται δεκτά στη Σλοβενία ως προϊόντα καταγωγής Κοινότητας κατά την έννοια της συμφωνίας.2. Το πρωτόκολλο αριθ. 4 ισχύει mutatis mutandis όσον αφορά τον καθορισμό του χαρακτήρα καταγωγής των προαναφερθέντων προϊόντων.ΚΟΙΝΗ ΔΗΛΩΣΗγια τη Δημοκρατία του Αγίου Μαρίνου1. Προϊόντα καταγωγής της Δημοκρατίας του Αγίου Μαρίνου γίνονται δεκτά στη Σλοβενία ως προϊόντα καταγωγής Κοινότητας κατά την έννοια της συμφωνίας.2. Το πρωτόκολλο αριθ. 4 ισχύει mutatis mutandis όσον αφορά τον καθορισμό του χαρακτήρα καταγωγής των προαναφερθέντων προϊόντων.ΚΟΙΝΗ ΔΗΛΩΣΗσχετικά με την επισκόπηση των αλλαγών στους κανόνες καταγωγής, ως αποτέλεσμα των τροποποιήσεων του εναρμονισμένου συστήματοςΌταν, ύστερα από τροποποιήσεις στην ονοματολογία, οι αλλαγές στους κανόνες καταγωγής που θεσπίστηκαν με την απόφαση αριθ. 1/2003, έχουν ως συνέπεια να αλλοιώνεται ο βασικός χαρακτήρας κανόνα που ίσχυε πριν από την απόφαση αριθ. 1/2003, και προκύπτει ότι η εν λόγω αλλοίωση έχει ως αποτέλεσμα τη δημιουργία ζημιογόνου κατάστασης για τους υπό εξέταση τομείς, τότε, εάν ένα από τα συμβαλλόμενα μέρη το ζητήσει έως και τις 31 Δεκεμβρίου 2004, θα πραγματοποιείται έρευνα επείγοντος χαρακτήρα από το Συμβούλιο Σύνδεσης, όσον αφορά την ανάγκη αποκατάστασης του βασικού χαρακτήρα του εν λόγω κανόνα, όπως αυτός ίσχυε πριν από την απόφαση αριθ. 1/2003.Σε κάθε περίπτωση το Συμβούλιο Σύνδεσης αποφασίζει σχετικά με την αποκατάσταση ή όχι του βασικού χαρακτήρα του εν λόγω κανόνα εντός περιόδου τριών μηνών από την αίτηση που υπέβαλε ένα από τα μέρη της συμφωνίας.Σε περίπτωση αποκατάστασης του βασικού χαρακτήρα του εν λόγω κανόνα, τα μέρη της συμφωνίας θεσπίζουν επίσης το απαραίτητο νομοθετικό πλαίσιο ώστε να διασφαλιστεί η επιστροφή κάθε τελωνειακού δασμού που καταβάλλεται κατά την εισαγωγή των υπό εξέταση προϊόντων μετά την 1η Ιανουαρίου 2002.


text:
 Avis juridique important
 |
 21997D0904(04)
 Απόφαση της Μεικτής Επιτροπής του ΕΟΧ αριθ. 24/97 της 6ης Μαΐου 1997 για την τροποποίηση του παραρτήματος ΧΙΙΙ (Μεταφορές) της συμφωνίας για τον ΕΟΧ
 Επίσημη Εφημερίδα αριθ. L 242 της 04/09/1997 σ. 0072 - 0073
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 24/97 της 6ης Μαΐου 1997 για την τροποποίηση του παραρτήματος ΧΙΙΙ (Μεταφορές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΧΙΙΙ της συμφωνίας τροποποιήθηκε με την απόφαση αριθ. 17/97 της Μεικτής Επιτροπής του ΕΟΧ (1) 7ότι η οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (2) πρέπει να ενσωματωθεί στη συμφωνία 7ότι η οδηγία 96/53/ΕΚ καταργεί, με ισχύ από τη 17η Σεπτεμβρίου 1997, την οδηγία 85/3/ΕΟΚ του Συμβουλίου, της 19ης Δεκεμβρίου 1984, σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων (3), καθώς και τις διαδοχικές τροποποιήσεις της, και την οδηγία 86/364/ΕΟΚ του Συμβουλίου, της 24ης Ιουλίου 1986, σχετικά με το αποδεικτικό συμμόρφωσης των οχημάτων προς τις διατάξεις της οδηγίας 85/3/ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων (4), που έχουν ενσωματωθεί στη συμφωνία και που πρόκειται να διαγραφούν από τη συμφωνία με ισχύ από την ίδια ημερομηνία,ΑΠΟΦΑΣΙΖΕΙ:Άρθρο 1 Μετά το σημείο 15 (οδηγία 86/364/ΕΟΚ του Συμβουλίου) του παραρτήματος ΧΙΙΙ της συμφωνίας παρεμβάλλεται το ακόλουθο σημείο:«15α. 396 L 0053: οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235 της 17. 9. 1996, σ. 59).».Άρθρο 2 Τo κείμενo του σημείου 14 (οδηγία 85/3/ΕΟΚ του Συμβουλίου) και το κείμενο του σημείου 15 (οδηγία 86/364/ΕΟΚ του Συμβουλίου) διαγράφονται με ισχύ από τη 17η Σεπτεμβρίου 1997.Άρθρο 3 Τα κείμενα της οδηγίας 96/53/ΕΚ στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.Άρθρο 4 Η παρούσα απόφαση αρχίζει να ισχύει από τις 7 Μαΐου 1997, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 5 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 6 Μαΐου 1997.Για τη Μεικτή Επιτροπή του ΕΟΧΟ ΠρόεδροςC. DAY(1) Δεν έχει δημοσιευθεί ακόμα στην Επίσημη Εφημερίδα.(2) ΕΕ L 235 της 17. 9. 1996, σ. 59.(3) ΕΕ L 2 της 3. 1. 1985, σ. 14.(4) ΕΕ L 221 της 7. 8. 1986, σ. 48.


text:
 Avis juridique important
 |
 22002D0164
 Απόφαση της Μεικτής Επιτροπής του ΕΟΧ αριθ. 164/2002 της 6ης Δεκεμβρίου 2002 για την τροποποίηση του παραρτήματος IX (Xρηματοπιστωτικές υπηρεσίες) της συμφωνίας για τον ΕΟΧ
 Επίσημη Εφημερίδα αριθ. L 038 της 13/02/2003 σ. 0022 - 0023
 Απόφαση της Μεικτής Επιτροπής του ΕΟΧαριθ. 164/2002της 6ης Δεκεμβρίου 2002για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία" και ιδίως το άρθρο 98,Εκτιμώντας τα ακόλουθα:(1) Το παράρτημα IX της συμφωνίας τροποποιήθηκε με την απόφαση αριθ. 103/2002 της Μεικτής Επιτροπής του ΕΟΧ, της 12ης Ιουλίου 2002(1).(2) Η οδηγία 2002/13/ΕΚ του Ευρωπαϊκού Κοινοβουλίου και του Συμβουλίου, της 5ης Μαρτίου 2002, για την τροποποίηση της οδηγίας 73/239/ΕΟΚ του Συμβουλίου όσον αφορά τις απαιτήσεις περιθωρίου φερεγγυότητας για τις επιχειρήσεις ασφάλισης ζημιών(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το παράρτημα IX της συμφωνίας τροποποιείται ως εξής:1. Στο σημείο 2 (οδηγία 73/239/ΕΟΚ του Συμβουλίου) προστίθεται η ακόλουθη περίπτωση:"- 32002 L 0013: Οδηγία 2002/13/ΕΚ του Ευρωπαϊκού Κοινοβουλίου και του Συμβουλίου, της 5ης Μαρτίου 2002 (ΕΕ L 77 της 20.3.2002, σ. 17)."2. Μετά την προσαρμογή β) παρεμβάλλεται η ακόλουθη προσαρμογή:"βα) Στο άρθρο 17α, οι λέξεις 'του ευρωπαϊκού δείκτη τιμών καταναλωτή που περιλαμβάνει όλα τα κράτη μέλη' αντικαθίστανται από τις λέξεις 'του δείκτη τιμών καταναλωτή του ΕΟΧ που περιλαμβάνει όλα τα συμβαλλόμενα μέρη'."Άρθρο 2Τα κείμενα της οδηγίας 2002/13/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 7 Δεκεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 6 Δεκεμβρίου 2002.Για τη Μεικτή Επιτροπή του ΕΟΧΟ ΠρόεδροςKjartan Jóhannsson(1) ΕΕ L 298 της 31.10.2002, σ. 19.(2) ΕΕ L 77 της 20.3.2002, σ. 17.(3) Έχουν αναφερθεί συνταγματικές απαιτήσεις.


text:
 24.11.2005
 EL
 Επίσημη Εφημερίδα της Ευρωπαϊκής Ένωσης
 L 306/45
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 107/2005
 της 8ης Ιουλίου 2005
 για την τροποποίηση ορισμένων παραρτημάτων και του πρωτοκόλλου 31 της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το άρθρο 128 της συμφωνίας ορίζει ότι κάθε ευρωπαϊκό κράτος που καθίσταται μέλος της Κοινότητας μπορεί να υποβάλλει αίτηση προσχώρησης στη συμφωνία και ότι οι όροι και οι προϋποθέσεις της συμμετοχής αυτής υπόκεινται σε συμφωνία μεταξύ των συμβαλλομένων μερών και κράτους που υποβάλλει την αίτηση.
 (2)
 Μετά τη θετική έκβαση των διαπραγματεύσεων για τη διεύρυνση της Κοινότητας, η Τσεχική Δημοκρατία, η Δημοκρατία της Εσθονίας, η Δημοκρατία της Κύπρου, η Δημοκρατία της Ουγγαρίας, η Δημοκρατία της Λεττονίας, η Δημοκρατία της Λιθουανίας, η Δημοκρατία της Μάλτας, η Δημοκρατία της Πολωνίας, η Δημοκρατία της Σλοβενίας και η Σλοβακική Δημοκρατία («Νέα συμβαλλόμενα μέρη») υπέβαλαν αιτήσεις για να καταστούν μέρη της συμφωνίας.
 (3)
 Η συμφωνία για τη συμμετοχή της Τσεχικής Δημοκρατίας, της Δημοκρατίας της Εσθονίας, η Δημοκρατία της Κύπρου, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο («συμφωνία διεύρυνσης του ΕΟΧ») υπεγράφη στις 14 Οκτωβρίου 2003 στο Λουξεμβούργο.
 (4)
 Σύμφωνα με το άρθρο 1 παράγραφος 2 της συμφωνίας διεύρυνσης του ΕΟΧ, οι διατάξεις της συμφωνίας, όπως τροποποιήθηκε από τις αποφάσεις της Μεικτής Επιτροπής του ΕΟΧ που υιοθετήθηκαν πριν από την 1η Νοεμβρίου 2002, είναι, από την έναρξη ισχύος της συμφωνίας διεύρυνσης του ΕΟΧ, δεσμευτικές για τα νέα συμβαλλόμενα μέρη υπό τους ιδίους όρους με τους οποίους είναι δεσμευτικές και για τα σημερινά συμβαλλόμενα μέρη και υπό τους όρους και τις προϋποθέσεις που καθορίζονται στη συμφωνία διεύρυνσης του ΕΟΧ.
 (5)
 Από την 1η Νοεμβρίου 2002, τα κοινοτικά όργανα χορήγησαν προσωρινές παρεκκλίσεις από τις πράξεις που υιοθέτησαν αυτά μεταξύ της 1ης Νοεμβρίου 2002 και της ημερομηνίας υπογραφής της πράξης περί των όρων προσχωρήσεως στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των συνθηκών στις οποίες βασίζεται η Ευρωπαϊκή Ένωση, η οποία υιοθετήθηκε στις 16 Απριλίου 2003 («πράξη προσχώρησης της 16ης Απριλίου 2003») ή προσάρμοσαν πράξεις των κοινοτικών οργάνων λόγω της προσχώρησης.
 (6)
 Για να διασφαλιστεί η ομοιογένεια της συμφωνίας και η νομική ασφάλεια των ιδιωτών και των οικονομικών φορέων, πρέπει να καταστεί σαφές ότι οι εν λόγω παρεκκλίσεις και προσαρμογές έχουν ενσωματωθεί στη συμφωνία.
 (7)
 Προς το σκοπό αυτό, πρέπει να τροποποιηθούν τα πρωτόκολλα και τα παραρτήματα της συμφωνίας.
 (8)
 Επειδή η συμφωνία για τον ΕΟΧ επεκτείνει την εσωτερική αγορά στα κράτη ΕΖΕΣ, είναι αναγκαίο, για την ομαλή λειτουργία της εσωτερικής


text:
αγοράς, να τεθεί σε εφαρμογή η παρούσα απόφαση ταυτόχρονα με τη θέση σε ισχύ της συνθήκης προσχώρησης στην ΕΕ και της συμφωνίας διεύρυνσης του ΕΟΧ.
 (9)
 Δεδομένου ότι η συμφωνία διεύρυνσης του ΕΟΧ δεν έχει ακόμη τεθεί σε ισχύ, αλλά εφαρμόζεται σε προσωρινή βάση, η παρούσα απόφαση εφαρμόζεται επίσης προσωρινά, μέχρις ότου τεθεί σε ισχύ η εν λόγω συμφωνία,
 ΑΠΟΦΑΣΙΖΕΙ:
 Άρθρο 1
 Τα μεταβατικά καθεστώτα τα σχετικά με τις πράξεις που ενσωματώνονται στη συμφωνία, τα οποία έχουν χορηγηθεί με βάση το άρθρο 55 της πράξης προσχώρησης της 16ης Απριλίου 2003, πρέπει να ενσωματωθούν στη συμφωνία και να αποτελούν αναπόσπαστο μέρος αυτής.
 Προς το σκοπό αυτό, τα παραρτήματα και τα πρωτόκολλα της συμφωνίας τροποποιούνται σύμφωνα με το παράρτημα Α της παρούσας απόφασης.
 Άρθρο 2
 Οι προσαρμογές των πράξεων που ενσωματώνονται στη συμφωνία και οι οποίες έχουν επέλθει από τα κοινοτικά όργανα με βάση το άρθρο 57 της πράξης προσχώρησης της 16ης Απριλίου 2003 πρέπει να ενσωματωθούν στη συμφωνία και να αποτελούν αναπόσπαστο μέρος αυτής.
 Προς το σκοπό αυτό, τα παραρτήματα και τα πρωτόκολλα της συμφωνίας τροποποιούνται σύμφωνα με το παράρτημα Β της παρούσας απόφασης.
 Άρθρο 3
 Τα κείμενα των κοινοτικών πράξεων που παρατίθενται στα παραρτήματα Α και Β στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει την επόμενη ημέρα της τελευταίας κοινοποίησης προς τη Μεικτή Επιτροπή του ΕΟΧ που προβλέπεται στο άρθρο 103 παράγραφος 1 της συμφωνίας (1).
 Η παρούσα απόφαση εφαρμόζεται από την ημερομηνία έναρξης ισχύος της συμφωνίας διεύρυνσης του ΕΟΧ. Εφαρμόζεται προσωρινά από την ημερομηνία προσωρινής εφαρμογής της συμφωνίας διεύρυνσης ΕΟΧ, εν αναμονή της έναρξης ισχύος της.
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Ιουλίου 2005.
 Για τη Μεικτή Επιτροπή του ΕΟΧ
 Ο Πρόεδρος
 ΗΑΥ Πρίγκιπας Νικόλαος του ΛΙΧΤΕΝΣΤΆΪΝ
 (1) Δεν έχουν αναφερθεί συνταγματικές απαιτήσεις.
 ΠΑΡΑΡΤΗΜΑ A
 Στο παράρτημα ΧΧ της συμφωνίας, πριν από το κείμενο προσαρμογής του σημείου 32στα (οδηγία 2002/96/ΕΚ του Ευρωπαϊκού Κοινοβουλίου και του Συμβουλίου), παρεμβάλλεται το ακόλουθο κείμενο:
 «Εφαρμόζονται οι προσωρινές διατάξεις των ακόλουθων πράξεων:
 —
 32004 D 0486: Απόφαση 2004/486/EΚ του Συμβουλίου, της 26ης Απριλίου 2004, για παραχώρηση για την Κύπρο, τη Μάλτα και την Πολωνία ορισμένων προσωρινών παρεκκλίσεων από τις διατάξεις της οδηγίας 2002/96/ΕΚ σχετικά με τα απόβλητα ειδών ηλεκτρικού και ηλεκτρονικού εξοπλισμού (ΕΕ L 162 της 30.4.2004, σ. 114),
 —
 32004 D 0312: Απόφαση 2004/312/EΚ του Συμβουλίου, της 30ής Μαρτίου 2004, με αντικείμενο την παραχώρηση για την Εσθονία, τη Λεττονία, τη Λιθουανία, την Ουγγαρία, τη Σλοβακία, τη Σλοβενία και την Τσεχική Δημοκρατία ορισμένων προσωρινών παρεκκλίσεων από τις διατάξεις της οδηγίας 2002/96/ΕΚ σχετικά με τα απόβλητα ειδών ηλεκτρικού και ηλεκτρονικού εξοπλισμού (ΕΕ L 100 της 6.4.2004, σ. 33).».
 ΠΑΡΑΡΤΗΜΑ B
 1.
 Στο σημείο 10α [κανονισμός (ΕΚ) αριθ. 2157/2001 του Συμβουλίου] του παραρτήματος ΧΧΙΙ και στην πρώτη περίπτωση (απόφαση 1999/382/ΕΚ του Συμβουλίου) του άρθρου 4 παράγραφος 2 στοιχείο γ) του πρωτοκόλλου 31 της συμφωνίας, προστίθεται το ακόλουθο κείμενο:
 «, όπως τροποποιήθηκε


text:
από:
 —
 32004 R 0885: Κανονισμός (ΕΚ) αριθ. 885/2004 του Συμβουλίου, της 26ης Απριλίου 2004 (ΕΕ L 168 της 1.5.2004, σ. 1).».
 2.
 Στο σημείο 1 [κανονισμός (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου] του κεφαλαίου XIV του παραρτήματος ΙΙ, στην τρίτη περίπτωση (απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου) του άρθρου 4 παράγραφος 2 στοιχείο γ), στην τέταρτη περίπτωση (απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου) του άρθρου 4 παράγραφος 2 στοιχείο γ), στην πρώτη περίπτωση (απόφαση αριθ. 291/2003/EΚ του Ευρωπαϊκού Κοινοβουλίου και του Συμβουλίου) του άρθρου 4 παράγραφος 2 στοιχείο ζ), στην τέταρτη περίπτωση (απόφαση αριθ. 163/2001/EΚ του Ευρωπαϊκού Κοινοβουλίου και του Συμβουλίου) του άρθρου 9 παράγραφος 4, στην πέμπτη περίπτωση (απόφαση 2000/821/EΚ του Συμβουλίου) του άρθρου 9 παράγραφος 4, στην τέταρτη περίπτωση (απόφαση αριθ. 508/2000/EΚ του Ευρωπαϊκού Κοινοβουλίου και του Συμβουλίου) του άρθρου 13 παράγραφος 4, στη δεύτερη περίπτωση (απόφαση αριθ. 1719/1999/EΚ του Ευρωπαϊκού Κοινοβουλίου και του Συμβουλίου) του άρθρου 17 παράγραφος 4 και στην τρίτη περίπτωση (απόφαση αριθ. 1720/1999/EΚ του Ευρωπαϊκού Κοινοβουλίου και του Συμβουλίου) του άρθρου 17 παράγραφος 4 του πρωτοκόλλου 31 της συμφωνίας προστίθεται η ακόλουθη περίπτωση:
 «—
 32004 R 0885: Κανονισμός (ΕΚ) αριθ. 885/2004 του Συμβουλίου, της 26ης Απριλίου 2004 (ΕΕ L 168 της 1.5.2004, σ. 1).».
 3.
 Στο σημείο 12ιβ (απόφαση 2000/657/EΚ της Επιτροπής) του κεφαλαίου XV του παραρτήματος ΙΙ και στο σημείο 15β [κανονισμός (ΕΚ) αριθ. 358/2003 της Επιτροπής] του παραρτήματος XIV της συμφωνίας, προστίθεται το ακόλουθο κείμενο:
 «, όπως τροποποιήθηκε από:
 —
 32004 R 0886: Κανονισμός (ΕΚ) αριθ. 886/2004 της Επιτροπής, της 4ης Μαρτίου 2004 (ΕΕ L 168 της 1.5.2004, σ. 14).».
 4.
 Στο σημείο 28 (οδηγία 2003/37/EΚ του Ευρωπαϊκού Κοινοβουλίου και του Συμβουλίου) τoυ κεφαλαίου II του παραρτήματος II, στην υποπερίπτωση (οδηγία 2002/83/EΚ του Ευρωπαϊκού Κοινοβουλίου και του Συμβουλίου) της όγδοης περίπτωσης του σημείου 2 (οδηγία 73/239/ΕΟΚ του Συμβουλίου), στην υποπερίπτωση (οδηγία 2002/83/EΚ του Ευρωπαϊκού Κοινοβουλίου και του Συμβουλίου) της πρώτης και δεύτερης υποπερίπτωσης του σημείου 7α (οδηγία 92/49/ΕΟΚ του Συμβουλίου), στην υποπερίπτωση (οδηγία 2002/83/ΕΚ του Ευρωπαϊκού Κοινοβουλίου και του Συμβουλίου) της δεύτερης και τρίτης περίπτωσης του σημείου 30 (οδηγία 85/611/ΕΟΚ του Συμβουλίου), και στην υποπερίπτωση (οδηγία 2002/83/EΚ του Ευρωπαϊκού Κοινοβουλίου και του Συμβουλίου) της πρώτης και δεύτερης υποπερίπτωσης του σημείου 30β (οδηγία 93/22/ΕΟΚ του Συμβουλίου) του παραρτήματος IX προστίθεται το ακόλουθο κείμενο:
 «, όπως τροποποιήθηκε από:
 —
 32004 L 0066: Οδηγία 2004/66/EΚ του Συμβουλίου, της 26ης Απριλίου 2004 (ΕΕ L 168 της 1.5.2004, σ. 35).».
 5.
 Στο σημείο 12α (οδηγία 91/414/EΟΚ του Συμβουλίου) του κεφαλαίου XV του παραρτήματος II, στο σημείο 12ιη (οδηγία 1999/45/EΚ του Ευρωπαϊκού Κοινοβουλίου και του Συμβουλίου) του κεφαλαίου XV του παραρτήματος II, στο σημείο 11 (οδηγία 2002/83/EΚ του Ευρωπαϊκού Κοινοβουλίου και του Συμβουλίου) του παραρτήματος IX και στο σημείο 19 (οδηγία 96/26/EΚ του Συμβουλίου) του παραρτήματος XIII της συμφωνίας προστίθεται η ακόλουθη περίπτωση:
 «—
 32004 L 0066: Οδηγία 2004/66/EΚ του Συμβουλίου, της 26ης Απριλίου 2004 (ΕΕ L 168 της 1.5.2004, σ. 35).».


text:
 15.3.2012
 EL
 Επίσημη Εφημερίδα της Ευρωπαϊκής Ένωσης
 L 76/12
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 129/2011
 της 2ας Δεκεμβρίου 2011
 σχετικά με την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση αριθ. 115/2011 της Μεικτής Επιτροπής του ΕΟΧ της 21ης Οκτωβρίου 2011 (1).
 (2)
 Ο κανονισμός (ΕΕ) αριθ. 10/2011 της Επιτροπής, της 14ης Ιανουαρίου 2011, για τα πλαστικά υλικά και αντικείμενα που προορίζονται να έρθουν σε επαφή με τρόφιμα (2), πρέπει να ενσωματωθεί στη συμφωνία.
 (3)
 Ο κανονισμός (ΕΕ) αριθ. 10/2011 καταργεί τις οδηγίες 80/766/ΕΟΚ (3), 81/432/ΕΟΚ (4) και 2002/72/ΕΚ (5) της Επιτροπής οι οποίες είχαν ενσωματωθεί στη συμφωνία και πρέπει συνεπώς να καταργηθούν βάσει της συμφωνίας.
 (4)
 Για πρακτικούς λόγους, οι πράξεις που απαριθμούνται υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ» στο κεφάλαιο ΧΙΙ του παραρτήματος II επαναριθμούνται.
 (5)
 Η παρούσα απόφαση αφορά νομοθεσία σχετικά με τρόφιμα. Η νομοθεσία σχετικά με τρόφιμα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως δηλώνεται στην εισαγωγή του κεφαλαίου ΧΙΙ του παραρτήματος II της συμφωνίας. Ως εκ τούτου, η παρούσα απόφαση δεν εφαρμόζεται στο Λιχτενστάιν,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XII του παραρτήματος II της συμφωνίας τροποποιείται ως εξής:
 1)
 Το κείμενο του σημείου 25 (οδηγία 80/766/ΕΟΚ της Επιτροπής), του σημείου 28 (οδηγία 81/432/ΕΟΚ της Επιτροπής) και του σημείου 54νδ (οδηγία 2002/72/ΕΚ της Επιτροπής) διαγράφονται.
 2)
 Στο σημείο 36 (οδηγία 85/572/ΕΟΚ του Συμβουλίου) προστίθεται η ακόλουθη περίπτωση:
 «—
 32011 R 0010: κανονισμός (ΕΕ) αριθ. 10/2011 της Επιτροπής της 14ης Ιανουαρίου 2011 (ΕΕ L 12 της 15.1.2011, σ. 1).».
 3)
 Μετά το σημείο 54ρμγ [κανονισμός (ΕΕ) αριθ. 16/2011 της Επιτροπής] παρεμβάλλεται το ακόλουθο σημείο:
 «55.
 32011 R 0010: κανονισμός (ΕΕ) αριθ. 10/2011 της Επιτροπής, της 14ης Ιανουαρίου 2011, για τα πλαστικά υλικά και αντικείμενα που προορίζονται να έρθουν σε επαφή με τρόφιμα (ΕΕ L 12 της 15.1.2011, σ. 1).».
 4)
 Υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ» τα σημεία 55 (σύσταση 78/358/ΕΟΚ της Επιτροπής) έως 67 (σύσταση 2010/161/ΕΕ της Επιτροπής) επαναριθμούνται σε σημεία 1 έως 13.
 Άρθρο 2
 Τα κείμενα του κανονισμού (ΕΕ) αριθ. 10/2011 στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 3η Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 2 Δεκεμβρίου 2011.
 Για τη Μεικτή


text:
 Avis juridique important
 |
 21988A0416(02)
 Συμφωνία για τις σχέσεις στον τομέα της θαλάσσιας αλιείας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου
 Επίσημη Εφημερίδα αριθ. L 099 της 16/04/1988 σ. 0049 L 181 12/7/1988 P.0001
 *****ΣΥΜΦΩΝΙΑ για τις σχέσεις στον τομέα της θαλάσσιας αλιείας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ, καλούμενη στο εξής « Κοινότητα», και ΤΟ ΒΑΣΙΛΕΙΟ ΤΟΥ ΜΑΡΟΚΟΥ, καλούμενο στο εξής «Μαρόκο» που καλούνται στο εξής «συμβαλλόμενα μέρη» ΕΚΤΙΜΩΝΤΑΣ τους στενούς και προνομιακούς δεσμούς μεταξύ της Κοινότητας και του Μαρόκου, και ιδίως τη συμφωνία συνεργασίας που υπεγράφη στο Ραμπάτ, στις 27 Αυγούστου 1976· ΥΠΕΝΘΥΜΙΖΟΝΤΑΣ ότι η Κοινότητα και το Μαρόκο έχουν υπογράψει τη Σύμβαση των Ηνωμένων Εθνών για το Δίκαιο της Θάλασσας και ότι, σύμφωνα με την εν λόγω σύμβαση, το Μαρόκο όρισε αποκλειστική οικονομική ζώνη που εκτείνεται μέχρι 200 ναυτικά μίλια από τις ακτές του, στο εσωτερικό της οποίας ασκεί τα κυριαρχικά του δικαιώματα για την εξερεύνηση, την εκμετάλλευση, τη διατήρηση και τη διαχείριση των αλιευτικών πόρων της εν λόγω ζώνης· ΕΧΟΝΤΑΣ ΕΠΙΓΝΩΣΗ του ενδιαφέροντος που έχουν για τη διατήρηση, την ορθολογική εκμετάλλευση των αλιευτικών πόρων και την προστασία του θαλασσίου περιβάλλοντος· ΑΠΟΦΑΣΙΣΜΕΝΟΙ να εξασφαλίσουν, προς το κοινό συμφέρον τους, τη διατήρηση και την ορθολογική διαχείριση των βιολογικών πόρων στα ύδατα πλησίον των ακτών τους· ΕΧΟΝΤΑΣ ΕΠΙΓΝΩΣΗ του ειδικού ρόλου που διαδραματίζει ο τομέας της θαλάσσιας αλιείας στην οικονομική και κοινωνική ανάπτυξη του Μαρόκου· ΛΑΜΒΑΝΟΝΤΑΣ ΥΠΟΨΗ το γεγονός ότι οι δραστηριότητες στον τομέα της θαλάσσιας αλιείας αποτελούν έναν πλήρη οικονομικό κύκλο και έχοντας τη βούληση να αναπτύξουν τις διάφορες πτυχές της συνεργασίας τους σε αμοιβαία επωφελείς βάσεις· ΠΕΠΕΙΣΜΕΝΟΙ ότι μέσα στο πνεύμα της προαναφερθείσας συμφωνίας συνεργασίας, η προστασία των αμοιβαίων συμφερόντων τους στον τομέα της αλιείας και η επίτευξη των αντίστοιχων οικονομικών και κοινωνικών τους στόχων θα ενισχυθούν μέσω μιας στενής συνεργασίας στους τομείς της επιστημονικής και τεχνικής έρευνας στον εν λόγω τομέα, σε συνθήκες που να εξασφαλίζουν τη διατήρηση των αποθεμάτων και τη βέλτιστη εκμετάλλευσή τους· ΕΠΙΘΥΜΩΝΤΑΣ να ενισχύσουν τους δεσμούς τους, ιδίως στον τομέα της θαλλάσσιας αλιείας μέσω μιας στενής και ουσιαστικής συνεργασίας μεταξύ των δύο εταίρων, που να καλύπτει το σύνολο των στοιχείων του εν λόγω τομέα έτσι ώστε να συμβάλλει αμοιβαία στην ανάπτυξή του και επιθυμώντας να καθορίσουν τις λεπτομέρειες της εν λόγω συνεργασίας, ΣΥΜΦΩΝΗΣΑΝ ΤΑ ΑΚΟΛΟΥΘΑ: Άρθρο 1 Η παρούσα συμφωνία καθορίζει τις αρχές, τους κανόνες καθώς και τις λεπτομέρειες συνεργασίας μεταξύ της Κοινότητας και του Μαρόκου όσον αφορά τη διατήρηση των πόρων και την αξιοποίησή τους, άμεσα ή μετά από μεταποίηση, και καθορίζει το σύνολο των προϋποθέσεων για την άσκηση αλιευτικών δραστηριοτήτων από τα σκάφη που φέρουν σημαία ενός κράτους μέλους της Κοινότητας, τα οποία καλούνται στο εξής «σκάφη της Κοινότητας», στα ύδατα που υπάγονται στην κυριαρχία ή τη δικαιοδοσία του Βασιλείου του Μαρόκου, τα οποία καλούνται στο εξής «αλιευτική ζώνη του Μαρόκου ». Άρθρο 2 1. Τα συμβαλλόμενα μέρη συνεργάζονται, είτε διμερώς είτε στα πλαίσια των αρμόδιων διεθνών οργανισμών, ή ενδεχομένως, σε κλίμακα περιφέρειας ή τμήματος περιφέρειας, με σκοπό


text: να εξασφαλίσουν τη διατήρηση και την ορθολογική εκμετάλλευση των αποθεμάτων σύμφωνα με τις σχετικές διατάξεις της Σύμβασης των Ηνωμένων Εθνών για το Δίκαιο της Θάλασσας. 2. Η Κοινότητα παρέχει στο Μαρόκο, σύμφωνα με τις διατάξεις που ορίζονται στο άρθρο 5 παράγραφος 2, χρηματοδοτική συνδρομή για την ενίσχυση της έρευνας στον αλιευτικό τομέα και για τη βελτίωση της διαχείρισης των αλιευτικών πόρων καθώς και για τον έλεγχο της εκμετάλλευσής τους. 3. Η Κοινότητα θέτει στη διάθεση του Μαρόκου όλα τα απαραίτητα στοιχεία σχετικά με της δραστηριότητες των σκαφών της στα οποία επιτρέπεται η αλιεία στα ύδατα του Μαρόκου, και ιδίως τα στοιχεία που αφορούν τις εκφορτωθείσες ποσότητες σύμφωνα με τις λεπτομέρειες που προβλέπονται στο παράρτημα Ι. Άρθρο 3 Τα συμβαλλόμενα μέρη ενθαρρύνουν την οικονομική, εμπορική, επιστημονική και τεχνική συνεργασία στον αλιευτικό τομέα. Συνεννοούνται με σκοπό το συντονισμό και την εξασφάλιση διαρκούς συνοχής των διαφόρων δράσεων που ενδέχεται να αναληφθούν βάσει της παρούσας συμφωνίας και της συμφωνίας συνεργασίας που υπεγράφη στο Ραμπάτ στις 27 Απριλίου 1976, καθώς και των μεταγενέστερων αναθεωρήσεών της, έτσι ώστε να ενισχυθούν τα αντίστοιχα αποτελέσματα. Στο πλαίσιο αυτό, αναζητούν κατά κύριο λόγο να ενθαρρύνουν και να διευκολύνουν τις ανταλλαγές στοιχείων σχετικά με τις τεχνικές και τον αλιευτικό εξοπλισμό και σχετικά με τις μεθόδους διατήρησης και βιομηχανικής μεταποίησης των αλιευτικών προϊόντων. Εξάλλου, δύνανται να αναλάβουν ειδικές δράσεις που ενδέχεται να ενισχύσουν τα κοινά συμφέροντα των αντίστοιχων οικονομικών φορέων τους, και ιδίως: - με την εκπόνηση ειδικών μελετών, - με την ενθάρρυνση της δημιουργίας και της ανάπτυξης κοινών επιχειρήσεων για την εκμετάλλευση των αλιευτικών πόρων ή για τη αξιοποίηση των προϊόντων που λαμβάνονται από τους αλιευτικούς πόρους, - με την ενθάρρυνση των αλιευτικών επιχειρήσεων, στις οποίες επιτρέπεται η άσκηση δραστηριοτήτων στα πλαίσια της παρούσας συμφωνίας, να χρησιμοποιούν τις λιμενικές εγκαταστάσεις του Μαρόκου υπό όρους που συμβιβάζονται με εκείνους του διεθνούς ανταγωνισμού. Τα δύο μέρη θα εξετάζουν περιοδικά, στα πλαίσια της μεικτής επιτροπής, τις δυνατότητες και τις κατάλληλες προς το σκοπό αυτό συνθήκες υποδοχής καθώς και την εξέλιξη που διατυπώνεται στον τομέα αυτό, - με ειδικά προγράμματα που αποσκοπούν στην ενίσχυση των μέσων εκτίμησης της κατάστασης των αποθεμάτων και στην προώθηση της ανάπτυξης της έρευνας νέων αλιευτικών μεθόδων που ευνοούν την ορθολογική εκμετάλλευσή τους, - με τη βελτίωση της παροχής βοήθειας και της διάσωσης στη θάλασσα. Τα προγράμματα και οι δράσεις αυτές που μελετώνται από το Μαρόκο και εγκρίνονται στα πλαίσια της μεικτής επιτροπής που αναφέρεται στο άρθρο 10, τυγχάνουν χρηματοδοτικής ενίσχυσης από την Κοινότητα σύμφωνα με τις διατάξεις που ορίζονται στο άρθρο 5 παράγραφος 2. Μια συνοπτική έκθεση σχετικά με την υλοποίηση των εν λόγω προγραμμάτων και δράσεων ανακοινώνεται στις υπηρεσίες της Επιτροπής των Ευρωπαϊκών Κοινοτήτων. Άρθρο 4 Η Κοινότητα προσδίδει ιδιαίτερη βαρύτητα στις ανάγκες επαγγελματικής κατάρτισης των υπηκόων του Μαρόκου σε όλα τα στάδια της αλιευτικής δραστηριότητας, μέσω υποτροφιών σπουδών ή πρακτικής εκπαίδευσης, περιόδων άσκησης και ανταλλαγής προσωπικού καθώς και στην ενίσχυση της υποδομής των ιδρυμάτων ναυτικής εκπαίδευσης στο Μαρόκο. Προς το σκόπο αυτό, παρέχει χρηματοδοτική συνδρομή στο Μαρόκο, σύμφωνα με τις διατάξεις που προβλέπονται στο άρθρο 5 παράγραφος


text: 2 και καθορίζονται στο πρωτόκολλο αριθ. 1 που προσαρτάται στην παρούσα συμφωνία. Άρθρο 5 1. Το Μαρόκο παραχωρεί στα σκάφη της Κοινότητας, στην αλιευτική ζώνη του Μαρόκου, τις αλιευτικές δυνατότητες που καθορίζονται στο πρωτόκολλο αριθ. 1. 2. Με την επιφύλαξη της χρηματοδοτικής συμμετοχής που αναφέρεται στο άρθρο 2 παράγραφος 2, η οποία προορίζεται για την ενίσχυση της έρευνας στον αλιευτικό τομέα καθώς και για τη βελτίωση της διαχείρισης των αλιευτικών πόρων και τον έλεγχο της εκμετάλλευσής τους, η Κοινότητα παραχωρεί στο Μαρόκο, σε αντάλλαγμα των αλιευτικών δυνατοτήτων που αναφέρονται στην παράγραφο 1, με τους όρους και εντός των ορίων που καθορίζονται στο πρωτόκολλο αριθ. 1, χρηματική αντιστάθμιση της οποίας το ποσό διατίθεται για: - την ενίσχυση της ανάληψης και της υλοποίησης των προγραμμάτων, δράσεων και ειδικών μελετών, - την εκπαίδευση υπηκόων του Μαρόκου στον τομέα της αλιείας στο Μαρόκο και στα κράτη μέλη της Κοινότητας, καθώς και την ενίσχυση της υποδομής των ιδρυμάτων ναυτικής εκπαίδευσης στο Μαρόκο. Άρθρο 6 1. Για την άσκηση αλιευτικών δραστηριοτήτων από κοινοτικά σκάφη στην αλιευτική ζώνη του Μαρόκου απαιτείται άδεια που εκδίδεται από τις αρχές του Βασιλείου του Μαρόκου μετά από αίτηση των αρμοδίων αρχών της Κοινότητας και την καταβολή εισφορών που βαρύνουν τους εφοπλιστές. Η έκδοση αδείας συνεπάγεται την είσπραξη τέλους το οποίο βαρύνει τους εφοπλιστές. 2. Οι λεπτομέρειες για την έκδοση αδειών και για την καταβολή εισφορών καθώς και οι λοιποί όροι για την άσκηση των αλιευτικών δραστηριοτήτων από κοινοτικά σκάφη στην αλιευτική ζώνη του Μαρόκου καθορίζονται στο παράρτημα Ι. Τα συμβαλλόμενα μέρη εξασφαλίζουν την ορθή εφαρμογή των εν λόγω λεπτομερειών και όρων μέσω της κατάλληλης συνεργασίας σε διοικητικό επίπεδο μεταξύ των αρμοδίων αρχών. Άρθρο 7 1. Το πρωτόκολλο αριθ. 1 καθορίζει, για ολόκληρη την περίοδο ισχύος της συμφωνίας, τις αλιευτικές δυνατότητες που παραχωρούνται κάθε χρόνο από το Μαρόκο στα σκάφη της Κοινότητας καθώς και την αντιστάθμιση που παραχωρείται από την Κοινότητα. 2. Σε καθεμία από τις ζώνες και για κάθε είδος δραστηριότητας, που απαριθμούνται στο άρθρο 1 του πρωτοκόλλου αριθ. 1, οι αντίστοιχες αλιευτικές δυνατότητες δύνανται να προσαρμόζονται από το Μαρόκο, με πρωτοβουλία ενός από τα συμβαλλόμενα μέρη, κάθε έτος από το δεύτερο έτος εφαρμογής της συμφωνίας, λαμβάνοντας υπόψη την κατάσταση του ή των συγκεκριμένων αποθεμάτων και την ανάπτυξη των αλιευτικών προσπαθειών του αλιευτικού στόλου του Μαρόκου. Για κάθε είδος δραστηριότητας και για καθεμία από τις προαναφερθείσες ζώνες, οι εν λόγω προσαρμογές δεν δύνανται να μειώσουν ή να αυξήσουν τις αλιευτικές δυνατότητες που παραχωρούνται στην Κοινότητα κατά ποσοστό μεγαλύτερο του 5 % σε σχέση με το ετήσιο επίπεδο που καθορίζεται στο άρθρο 1 του πρωτοκόλλου αριθ. 1 για το εν λόγω είδος δραστηριότητας στη συγκεκριμένη αλιευτική ζώνη. Σε περίπτωση μείωσης, κατά τη διάρκεια ενός συγκεκριμένου έτους, μιας ή περισσοτέρων από τις προαναφερθείσες αλιευτικές δυνατότητες, οι δυνατότητες αντιστάθμισης αναζητώνται στην κατάλληλη αύξηση άλλων αποθεμάτων ή/και άλλων αλιευτικών ζωνών, κατά την ίδια αλιευτική περίοδο ή για μεταγενέστερη αλιευτική περίοδο· οι μειώσεις αυτές εφαρμόζονται εντός των ορίων και σύμφωνα με τις λεπτομέρειες που καθορίζονται στο πρωτόκολλο αριθ. 1. Σε περίπτωση αύξησης των δυνατοτήτων, η χρηματική


text: αντιστάθμιση αυξάνεται κατά αναλογία. 3. Οι προσαρμογές των αλιευτικών δυνατοτήτων καθώς και οι αντίστοιχες αντισταθμίσεις εξετάζονται στα πλαίσια της μεικτής επιτροπής που αναφέρεται στο άρθρο 10. 4. Για να ενισχυθεί η συμβολή της Κοινότητας στην πολιτική διατήρησης των αλιευτικών πόρων η οποία εφαρμόζεται από το Μαρόκο, η χρήση ορισμένων αλιευτικών δραστηριοτήτων που παραχωρούνται στην Κοινότητα δύναται να περιοριστεί από το δεύτερο έτος εφαρμογής της συμφωνίας, για να εξασφαλιστεί η βιολογική ανάπαυλα ορισμένων αποθεμάτων ή ομάδων αποθεμάτων που είναι ιδιαίτερα ευαίσθητα, εντός των ορίων και σύμφωνα με τις λεπτομέρειες εφαρμογής που καθορίζονται στο πρωτόκολλο αριθ. 1. Στην περίπτωση που το Μαρόκο αποφασίσει ότι η κατάσταση του ή των συγκεκριμένων αποθεμάτων επιτρέπει την αναστολή, κατά τη διάρκεια ενός συγκεκριμένου έτους, της εφαρμογής του εν λόγω περιορισμού, η χρηματική αντιστάθμιση που προβλέπεται στο άρθρο 5 επαυξάνεται κατ' αναλογία των αλιευτικών δυνατοτήτων που προκύπτουν. Άρθρο 8 1. Η Κοινότητα αναλαμβάνει την υποχρέωση να λάβει όλα τα δέοντα μέτρα για να εξασφαλίσει ότι θα τηρηθούν από τα σκάφη της οι διατάξεις της παρούσας συμφωνίας και οι νόμοι και οι κανονισμοί που διέπουν τις αλιευτικές δραστηριότητες στην αλιευτική ζώνη του Μαρόκου σύμφωνα με τη Σύμβαση των Ηνωμένων Εθνών για το Δίκαιο της Θάλασσας. 2. Οι αρχές του Μαρόκου κοινοποιούν έγκαιρα και εκ των προτέρων στην Επιτροπή των Ευρωπαϊκών Κοινοτήτων κάθε νέα ρύθμιση που θα μπορούσε να αφορά την αλιεία. Τα σκάφη της Κοινότητας οφείλουν να εφαρμόσουν τις εν λόγω ρυθμίσεις εντός προθεσμίας ενός μηνός. 3. Τα μέτρα τα οποία αφορούν τις ρυθμίσεις στον αλιευτικό τομέα και τα οποία λαμβάνονται από το Μαρόκο δεν θα δημιουργούν διακρίσεις σε βάρος των κοινοτικών σκαφών σε σχέση με τα σκάφη τρίτων χωρών, ούτε θα δύνανται να εμποδίζουν την πλήρη άσκηση των αλιευτικών δικαιωμάτων που παραχωρούνται στην Κοινότητα κατ' εφαρμογή της παρούσας συμφωνίας. Άρθρο 9 Τα συμβαλλόμενα μέρη διαβουλεύονται σε περίπτωση διαφωνίας που αφορά την ερμηνεία ή την εφαρμογή της παρούσας συμφωνίας. Άρθρο 10 Συνίσταται μεικτή επιτροπή επιφορτισμένη με τη φροντίδα της ορθής εφαρμογής της παρούσας συμφωνίας. Η μεικτή επιτροπή έχει ιδίως ως αποστολή: - την εποπτεία της εκτέλεσης, την ερμηνεία και την ορθή λειτουργία της συμφωνίας και την επίλυση των διαφορών, - να αποτελέσει τον απαραίτητο συνδετικό κρίκο για τα θέματα κοινού ενδιαφέροντος που αφορούν την αλιεία, - την έγκριση των προγραμμάτων και των δράσεων που αναφέρονται στο άρθρο 3 τέταρτο εδάφιο, - την εξέταση των ενδεχόμενων προσαρμογών των αλιευτικών δυνατοτήτων της Κοινότητας που προβλέπονται στο άρθρο 7, - την εξέταση των δυνατοτήτων αντιστάθμισης που προβλέπονται στο άρθρο 7, - τον καθορισμό των αλιευτικών δυνατοτήτων στα πλαίσια των πειραματικών περιόδων αλιείας. Η επιτροπή αυτή συνέρχεται μία φορά κάθε έτος, εκ περιτροπής στο Μαρόκο και την Κοινότητα, καθώς και σε έκτακτη σύνοδο μετά από αίτηση ενός από τα συμβαλλόμενα μέρη. Άρθρο 11 Καμιά διάταξη της παρούσας συμφωνίας δεν επηρεάζει ούτε προδικάζει καθ' οιονδήποτε τρόπο τις απόψεις κάθε συμβαλλομένου μέρους σχετικά με κάθε θέμα που αφορά το Δίκαιο της Θάλασσας. Άρθρο 12 1. Η παρούσα συμφωνία ισχύει για τέσσερα έτη από την 1η Μαρτίου 1988. 2. Το αργότερο έξι μήνες πριν από


text: τη λήξη της ισχύος της συμφωνίας, τα συμβαλλόμενα μέρη αρχίζουν τις απαραίτητες διαπραγματεύσεις με σκοπό την ενδεχόμενη σύναψη της συμφωνίας που θα διέπει μελλοντικά, από τη λήξη της χρονικής περιόδου που αναφέρεται στην παράγραφο 1, τις αρχές και τους στόχους της συνεργασίας τους στον αλιευτικό τομέα καθώς και τους όρους και τις λεπτομέρειες της άσκησης των αλιευτικών δραστηριοτήτων των κοινοτικών σκαφών στην αλιευτική ζώνη του Μαρόκου. Άρθρο 13 Η παρούσα συμφωνία εφαρμόζεται, αφενός, στα εδάφη που ισχύει η συνθήκη για την ίδρυση της Ευρωπαϊκής Οικονομικής Κοινότητας και υπό τους όρους που προβλέπονται στην εν λόγω συνθήκη και, αφετέρου, στο Βασίλειο του Μαρόκου. Άρθρο 14 Τα παραρτήματα Ι και ΙΙ και τα πρωτόκολλα αριθ. 1 και αριθ. 2 αποτελούν αναπόσπαστο τμήμα της παρούσας συμφωνίας. Άρθρο 15 Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική και αραβική γλώσσα και κάθε κείμενο είναι εξίσου αυθεντικό· αρχίζει να ισχύει την ημέρα κατά την οποία τα συμβαλλόμενα μέρη θα κοινοποιήσουν την ολοκλήρωση των απαραίτητων προς το σκοπό αυτό διαδικασιών. ΠΑΡΑΡΤΗΜΑ Ι Προϋποθέσεις για την άσκηση αλιευτικών δραστηριοτήτων από σκάφη της Κοινότητας στην αλιευτική ζώνη του Μαρόκου Α. ΔΙΑΤΑΞΕΙΣ ΠΟΥ ΕΦΑΡΜΟΖΟΝΤΑΙ ΓΙΑ ΤΗΝ ΑΙΤΗΣΗ ΚΑΙ ΤΗΝ ΕΚΔΟΣΗ ΑΔΕΙΩΝ Οι αρμόδιες αρχές της Κοινότητας υποβάλλουν κάθε τρίμηνο στις αρμόδιες αρχές του Μαρόκου, μέσω της αντιπροσωπίας της Επιτροπής των Ευρωπαϊκών Κοινοτήτων στο Μαρόκο, έναν κατάλογο των σκαφών τα οποία ζητούν να ασκήσουν τις αλιευτικές τους δραστηριότητες εντός των ορίων που καθορίζονται ανά κατηγορία σκαφών στα πρωτόκολλα που προσαρτώνται στη συμφωνία, τουλάχιστον είκοσι ημέρες πριν από την έναρξη της περιόδου ισχύος των αδειών που ζητούνται. Ο κατάλογος αυτός αναφέρει, για κάθε είδος αλιείας και για κάθε ζώνη, τη χρησιμοποιούμενη χωρητικότητα (σε κοχ) καθώς και το ποσό των ετήσιων τελών για την έκδοση αδείας και των εισφορών που οφείλονται για την εν λόγω περίοδο. Κάθε έτος, η πρώτη αίτηση αδείας συνοδεύεται από αντίγραφο του εγγράφου εθνικότητας του σκάφους ή άλλο ισοδύναμο επίσημο δικαιολογητικό, καθώς και από μια φωτογραφία του σκάφους. Εάν το ζητήσει η αρχή του Μαρόκου και το πολύ μία φορά το χρόνο, κάθε σκάφος στο οποίο επιτρέπεται να αλιεύει πρέπει να παρουσιάζεται, εντός προθεσμίας που δεν υπερβαίνει τους τρεις μήνες, για τεχνικό έλεγχο. Αυτός ο έλεγχος πραγματοποιείται εντός προθεσμίας 24 ωρών μετά την άφιξη του σκάφους στο λιμάνι. Οι αρμόδιες αρχές του Μαρόκου παραδίδουν τις άδειες στην αντιπροσωπία της Επιτροπής των Ευρωπαϊκών Κοινοτήτων στο Μαρόκο, τουλάχιστον δέκα ημέρες πριν από την έναρξη της περιόδου ισχύος τους. Οι άδειες εκδίδονται για κάθε είδος αλιείας που ορίζεται στο σημείο Γ και, κατά περίπτωση, για τις ζώνες που καθορίζονται στο άρθρο 1 του πρωτοκόλλου αριθ. 1 και στο άρθρο 1 του πρωτοκόλλου αριθ. 2. Οι άδειες ισχύουν αποκλειστικά για την περίοδο που καλύπτεπται από την εισπραχθείσα εισφορά. Κάθε άδεια εκδίδεται στο όνομα ενός ορισμένου σκάφους και δεν είναι μεταβιβάσιμη· ωστόσο, σε περίπτωση ανωτέρας βίας και εφόσον το ζητήσει η Κοινότητα, η άδεια ενός σκάφους αντικαθίσταται από μια άδεια για ένα άλλο σκάφος της ιδίας κατηγορίας χωρίς να υπάρχει υπέρβαση της επιτρεπόμενης για την


text: κατηγορία αυτή χωρητικότητας. Η άδεια πρέπει να φυλάσσεται διαρκώς επί του σκάφους. Β. ΤΕΛΗ ΓΙΑ ΤΗΝ ΕΚΔΟΣΗ ΑΔΕΙΑΣ Το ύψος των ετήσιων τελών είναι ίδιο με εκείνο που καθορίζεται από την ισχύουσα νομοθεσία του Μαρόκου για όλα τα σκάφη του ιδίου τύπου που αλιεύουν στις ίδιες ζώνες. Κάθε τροποποίηση της νομοθεσίας αυτής ανακοινώνεται στην αντιπροσωπία της Επιτροπής των Ευρωπαϊκών Κοινοτήτων στο Ραμπάτ, το αργότερο δύο μήνες προ της εφαρμογής της. Τα ποσά αυτά καλύπτουν το ημερολογιακό έτος κατά το οποίο χορηγείται η άδεια. Γ. ΕΙΣΦΟΡΕΣ 1. Διατάξεις που εφαρμόζονται στις μηχανότρατες, στα σκάφη που χρησιμοποιούν παραγάδια και άλλα επιλεκτικά αλιευτικά εργαλεία και στα γρι-γρι καθώς και στα σκάφη πειραματικής αλιείας Οι εισφορές καταβάλλονται για τριμηνιαίες περιόδους του ημερολογιακού έτους για τις αλιευτικές ζώνες που αναφέρονται στο άρθρο 1 της συμφωνίας, στο άρθρο 1 του πρωτοκόλλου αριθ. 1 και στο άρθρο 1 του πρωτοκόλλου αριθ. 2, με εξαίρεση τις βραχύτερες περιόδους, που προβλέπονται για τη βιολογική ανάπαυλα που αναφέρεται στο άρθρο 7 παράγραφος 4 της συμφωνίας, που καταβάλλονται κατ' αναλογία προς την πραγματική τους διάρκεια. Εξάλλου, για το πρώτο και το τελευταίο έτος ισχύος των πρωτοκόλλων, είναι δυνατό να προβλεφθούν μικρότερες ή μεγαλύτερες περίοδοι. Το ύψος αυτών των εισφορών ορίζεται στον πίνακα που ακολουθεί: 1.2,9 // // // Τύπος αλιείας // Περίοδοι // // // 1.2,3.4,5.6,7.8,9 // // 1. 3. 1988 - 28. 2. 1989 // 1. 3. 1989 - 28. 2. 1990 // 1. 3. 1990 - 28. 2. 1991 // 1. 3. 1991 - 29. 2. 1992 // // ύψος της εισφοράς σε ECU // ύψος της εισφοράς σε ECU // ύψος της εισφοράς σε ECU // ύψος της εισφοράς σε ECU // // // // 1.2.3.4.5.6.7.8.9 // // Κοχ ανά τρίμηνο // έτος // Κοχ ανά τρίμηνο // έτος // Κοχ ανά τρίμηνο // έτος // Κοχ ανά τρίμηνο // έτος // // // // // // // // // // // // // // // // // // // Βόρεια Ζώνη // // // // // // // // // - τράτα κάτω των 100 κοχ // 29 // 116 // 30,45 // 121,80 // 31,97 // 127,88 // 33,57 // 134,28 // - ίση ή άνω των 100 κοχ // 50 // 200 // 52,50 // 210 // 55,12 // 220,48 // 57,88 // 201,52 // Γρίπος // 34 // 136 // 35,70 // 142,80 // 37,48 // 149,92 // 39,35 // 157,40 // Παραγάδι και λοιπά επιλεκτικά εργαλεία (μανωμένο δίχτυ, απλάδι . . .) // 30 // 120 // 31,50 // 126 // 33,07 // 132,28 // 34,72 // 138,88 // Σπογγαλιευτικά // 25 // 100 // 26,25 // 105 // 27,56 // 110,24 // 28,94 // 115,76 // Νότια Ζώνη // // // // // // // // // Γρίπος // 34 // 136 // 35,70 // 142,80 // 37,48 // 149,92 // 39,35 // 157,40 // Παράκτια αλιεία // 20 // 80 // 21 // 84 // 22,05 // 88,20 // 23,15 // 92,60 // Κεφαλόποδα // // // // // // //


text: // // - Νωπή // 46 // 184 // 48,30 // 193,20 // 50,71 // 202,84 // 53,25 // 213 // - Κατάψυξη // 63 // 252 // 66,15 // 264,60 // 69,46 // 277,84 // 72,93 // 291,72 // Μερλούκιος (μαύρος) // 24 // 96 // 25,20 // 100,80 // 26,46 // 105,84 // 27,78 // 111,12 // Τράτα για βαθύβια είδη // 40 // 160 // 42 // 168 // 44,10 // 176,40 // 46,30 // 185,20 // Τράτα πελαγική // 34 // 136 // 35,70 // 142,80 // 37,48 // 149,96 // 39,35 // 157,40 // Παραγάδι και λοιπά επιλεκτικά εργαλεία (μανωμένο δίχτυ, απλάδι . . .) // 30 // 120 // 31,50 // 126 // 33,07 // 132,28 // 34,72 // 138,88 // Πειραματική αλιεία // // // // // // // // // - Αλιευτικά αστακών με κιούρτο // 33 // 132 // 34,65 // 138,60 // 36,38 // 145,52 // 38,20 // 152,80 // - Αλιευτικά σκάφη γαρίδων και λοιπών ειδών // 33 // 132 // 34,65 // 138,60 // 36,38 // 145,52 // 38,20 // 152,80 // // // // // // // // // 2. Διατάξεις που εφαρμόζονται στα σκάφη που αλιεύουν τα ιδιαίτερα μεταναστευτικά είδη α) Οι εισφορές καθορίζονται σε 20 ECU ανά τόνο που αλιεύεται στην αλιευτική ζώνη του Μαρόκου. β) Οι άδειες εκδίδονται για ένα ημερολογιακό έτος. Από το δεύτερο έτος εφαρμογής της συμφωνίας, οι άδειες αυτές εκδίδονται μετά την καταβολή κατ' αποκοπήν ποσού που πρέπει να καθορίζεται στο πλαίσιο της μεικτής επιτροπής βάσει των αλιευμάτων που πραγματοποιήθηκαν κατά το πρώτο έτος εφαρμογής της συμφωνίας. Καταρτίζεται από την Επιτροπή των Ευρωπαϊκών Κοινοτήτων μια κατάσταση των εισφορών που οφείλονται για κάθε ετήσια περίοδο, με βάση τις δηλώσεις αλιευμάτων που υποβάλλει κάθε εφοπλιστής και οι οποίες ανακοινώνονται συγχρόνως στις αρχές του Μαρόκου και στην Επιτροπή των Ευρωπαϊκών Κοινοτήτων, λαμβάνοντας επίσης υπόψη την επαλήθευση του όγκου των αλιευμάτων του Επιστημονικού Ινστιτούτου Θαλάσσιας Αλιείας του Μαρόκου. Η εν λόγω κατάσταση ανακοινώνεται στις αρχές του Μαρόκου και κοινοποιείται στους εφοπλιστές οι οποίοι έχουν προθεσμία τριάντα ημερών για να αποδεσμευθούν από τις χρηματοοικονομικές υποχρεώσεις τους προς το Υπουργείο Οικονομικών του Μαρόκου. Εντούτοις, εάν η κατάσταση αφορά ποσό μικρότερο από το ποσό της προαναφερθείσας προκαταβολής, το αντίστοιχο εναπομένον ποσό δεν επιστρέφεται. Επιπλέον, ο πλοίαρχος τηρεί ημερολόγιο του πλοίου σύμφωνα με το υπόδειγμα Ι που περιλαμβάνεται στο προσάρτημα Ι, για κάθε περίοδο αλιείας στην αλιευτική ζώνη του Μαρόκου. Δ. ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΗΝ ΚΑΤΑΒΟΛΗ ΤΩΝ ΤΕΛΩΝ ΓΙΑ ΤΗΝ ΕΚΔΟΣΗ ΑΔΕΙΑΣ ΚΑΙ ΤΩΝ ΕΙΣΦΟΡΩΝ Αφού δοθούν στις αρμόδιες αρχές του Μαρόκου οι κατάλογοι με τις άδειες που ζητούνται και αφού εγκρίνουν τα αντίστοιχα ποσά που πρέπει να καταβληθούν, η εξόφληση των τελών για την έκδοση αδείας και των εισφορών γίνεται με επιταγή που εκδίδεται σε μετατρέψιμο νόμισμα και σε διαταγή του Υπουργείου Οικονομικών του Μαρόκου. Η τιμή μετατροπής της ECU και η τιμή συναλλάγματος του dirham είναι εκείνες που ισχύουν την πρώτη εργάσιμη ημέρα του μηνός που προηγείται της περιόδου ισχύος της αδείας. Ε. ΕΙΣΟΔΟΣ ΚΑΙ ΕΞΟΔΟΣ ΑΠΟ


text: ΤΗ ΖΩΝΗ Τα σκάφη της Κοινότητας που αναλαμβάνουν αλιευτικές δραστηριότητες στην αλιευτική ζώνη του Μαρόκου, εκτός αυτών που είναι κάτω των 150 κοχ, ανακοινώνουν, σ' έναν από τους ραδιοτηλεφωνικούς σταθμούς που απαριθμούνται στο παράρτημα ΙΙ, την είσοδο και έξοδό τους από την αλιευτική ζώνη του Μαρόκου καθώς και την ποσότητα ιχθύων που υπάρχουν επί του σκάφους τη στιγμή εκείνη. Αυτός ο κατάλογος που περιλαμβάνει τα ενδεικτικά κλήσης των ασυρμάτων καθώς και τις ώρες λειτουργίας των σταθμών, επισυνάπτεται σε κάθε άδεια αλιείας. ΣΤ. ΔΗΛΩΣΗ ΑΛΙΕΥΜΑΤΩΝ ΚΑΙ ΗΜΕΡΟΛΟΓΙΟ ΠΛΟΙΟΥ 1. Όλα τα σκάφη 100 κοχ ή περισσότερο, στα οποία επιτρέπεται να αλιεύουν στην αλιευτική ζώνη του Μαρόκου, ανακοινώνουν στις αρμόδιες αρχές του Μαρόκου μια δήλωση αλιευμάτων. Η δήλωση είναι σύμφωνη με το υπόδειγμα του παραρτήματος ΙΙΙ για όλα τα σκάφη, εκτός των αλιευτικών σκαφών που αλιεύουν ιδιαίτερα μεταναστευτικά είδη. Αυτές οι δηλώσεις αλιευμάτων είναι μηνιαίες και πρέπει να ανακοινώνονται το αργότερο στο τέλος του δεύτερου μηνός μετά τον εν λόγω μήνα. Σε περίπτωση μη τήρησης αυτών των διατάξεων, το Μαρόκο έχει το δικαίωμα να αναστείλει την άδεια του παραβαίνοντος σκάφους, μέχρι να ολοκληρώσει τις διατυπώσεις αυτές. 2. Οι υπηρεσίες της Επιτροπής κοινοποιούν στις αρμόδιες αρχές του Μαρόκου, προ της λήξης του τρίτου μηνός κάθε τριμήνου, τις ποσότητες που αλιεύονται από τα σκάφη στα οποία επιτρέπεται να αλιεύουν στη ζώνη του Μαρόκου κατά το τρίμηνο που προηγείται. Τα κοινοποιούμενα στοιχεία είναι μηνιαία και κατανέμονται ανά τύπο αλιείας, ανά σκάφος και ανά είδος. 3. Οι πλοίαρχοι αλιευτικών σκαφών 100 κοχ ή περισσότερο τηρούν ημερολόγιο πλοίου όπου αναφέρουν τουλάχιστον τις ποσότητες κάθε είδους που αλιεύεται και υπάρχει επί του σκάφους, την ημερομηνία και τον τόπο όπου πραγματοποιήθηκαν αυτά τα αλιεύματα,καθώς και το χρησιμοποιούμενο αλιευτικό εργαλείο. Το υπόδειγμα αυτού του ημερολογίου καταρτίζεται από τη μεικτή επιτροπή ανάλογα με το υπόδειγμα που χρησιμοποιείται στα κοινοτικά ύδατα. Ζ. ΑΛΙΕΥΤΙΚΕΣ ΖΩΝΕΣ Οι αλιευτικές ζώνες στις οποίες έχουν πρόσβαση τα σκάφη της Κοινότητας είναι τα ύδατα που αναφέρονται στο άρθρο 1 της συμφωνίας και στο άρθρο 1 του πρωτοκόλλου αριθ. 1 και στο άρθρο 1 του πρωτοκόλλου αριθ. 2 που βρίσκονται πέραν των: 1. για τις μηχανότρατες 12 μιλίων, εκτός από τη Μεσόγειο (3 μίλια)· 2. για τα γρι-γρι - 1 μιλίου στη Μεσόγειο και στο Βόρειο Ατλαντικό, Βορείως του παραλλήλου 35° 48Β, - 2 μιλίων στον Ατλαντικό, Νοτίως του παραλλήλου 35° 48Β· 3. για τα σκάφη παράκτιας αλιείας - 1 μιλίου για τις αλιευτικές δραστηριότητες με καλάμι, με παραγάδι, με ορμιά, με κιούρτο, - 3 μιλίων για τα μανωμένα δίχτυα και τα απλάδια· 4. για τα αλιευτικά με παραγάδι 12 μιλίων, εκτός από τη Μεσόγειο (3 μίλια) και τη Βόρεια Ζώνη (6 μίλια)· 5. για τα μανωμένα δίχτυα και απλάδια 12 μιλίων, εκτός από τη Μεσόγειο (3 μίλια)· 6. για τα παρασυρόμενα εργαλεία 3 μιλίων, εκτός από τη ζώνη που περιλαμβάνεται μεταξύ των παραλλήλων 35° 35Β και 35° 48Β: 6 μιλίων· 7. για τα θυνναλιευτικά - όλες οι ζώνες εκτός από την περίμετρο προστασίας που ευρίσκεται ανατολικώς της γραμμής που συνδέει τα σημεία 33° 30Β /7° 35Δ και 35°


text: 48Β /6° 20Δ, - για την αλιεία με ζωντανό δόλωμα: 2 μιλίων, Νότια Ζώνη· 8. σπογγαλιευτικά ισοβαθές 6 μέτρων· 9. σκάφη πειραματικής αλιείας i) αλιευτικά αστακών με κιούρτο 3 μιλίων, ii) αλιευτικά γαρίδων και άλλων βαθύβιων ειδών ισοβαθές 100 μέτρων. Η. ΜΑΤΙ ΔΙΧΤΥΩΝ ΚΑΙ ΑΛΙΕΥΤΙΚΑ ΕΡΓΑΛΕΙΑ i) Το ελάχιστο μέγεθος του ματιού που χρησιμοποιείται είναι το ακόλουθο: Βόρεια Ζώνη: Τράτα - που αλιεύει άνω του 30 % γαρίδες: 50 mm - που αλιεύει λιγότερο από 30 % γαρίδες: 60 mm - εκτός της Μεσογείου: 40 mm Νότια Ζώνη: Αλιευτικά κεφαλοπόδων: 60 mm Σκάφη αλιείας του μαύρου μερλούκιου: 60 mm Τράτα για βαθύβια είδη: 60 mm Πελαγική τράτα: 30 mm Για την αλιεία με ζωντανό δόλωμα των θυνναλιευτικών: 8 mm ii) Το μέγιστο επιτρεπόμενο μέγεθος για τους γρίπους είναι το ακόλουθο: Βόρεια Ζώνη: 500 m x 90 m Νότια Ζώνη: 1 000 m x 130 m iii) Δεν επιτρέπεται στα σπογγαλιευτικά να φέρουν επ' αυτών: - υλικό πέραν από αυτό που τους είναι απολύτως αναγκαίο για τη συλλογή των σπόγγων, - κανένα άλλο θαλάσσιο είδος εκτός από τους σπόγγους. iv) Οι μηχανότρατες της Βορείου ζώνης δεν μπορούν να ενισχύουν ή/και να αυξήσουν τους εξοπλισμούς κατάψυξης που υπάρχουν επί του σκάφους κατά τη διάρκεια ισχύος της συμφωνίας. Η αντικατάστασή τους από μηχανότρατες που δεν έχουν ασκήσει δραστηριότητες στη ζώνη αυτή κατά τη διάρκεια της περιόδου 1983 έως 1987, γίνεται μόνο από σκάφη που δεν φέρουν εξοπλισμό κατάψυξης. Θ. ΠΑΡΕΜΠΙΠΤΟΥΣΑ ΑΛΙΕΙΑ Η παρεμπίπτουσα αλιεία (που εκφράζεται σε συνολικό βάρος των αλιευμάτων) που μπορεί να υπάρχει επί των σκαφών της Κοινότητας, τα οποία αλιεύουν στη Νότια Ζώνη, που αναφέρεται κατωτέρω, δεν μπορεί να υπερβαίνει τα κάτωθι ποσοστά: Μηχανότρατες για την αλιεία του μαύρου μερλούκιου: 35 % Μηχανότρατες για την αλιεία βαθύβιων ειδών: 30 % γαρίδες και λοιπά μαλακόστρακα 0 % κεφαλόποδα 15 % Πελαγικές μηχανότρατες: Ι. ΕΠΙΒΙΒΑΣΗ ΤΩΝ ΝΑΥΤΙΚΩΝ-ΑΛΙΕΩΝ Οι εφοπλιστές που απολαύουν των αδειών αλιείας που προβλέπονται στη συμφωνία, συμβάλλουν στην πρακτική επαγγελματική κατάρτιση των υπηκόων του Μαρόκου, απασχολώντας στο σκάφος: - δύο ναυτικούς-αλιείς για τα σκάφη μεταξύ 100 και 150 κοχ, - τρεις ναυτικούς-αλιείς για τα σκάφη άνω των 150 κοχ. Οι συμβάσεις εργασίας των ναυτικών-αλιέων συνάπτονται στο Μαρόκο μεταξύ των αντιπροσώπων των εφοπλιστών και των ναυτικών-αλιέων. Οι συμβάσεις αυτές περιλαμβάνουν επίσης ένα καθεστώς κοινωνικής ασφάλισης, που εφαρμόζεται στους ενδιαφερόμενους, και καλύπτει μεταξύ άλλων την ασφάλεια ζωής και τους κινδύνους ατυχήματος και ασθένειας. Κ. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ Κάθε σκάφος 150 κοχ ή περισσότερο μπορεί να κληθεί να δεχθεί έναν επιστημονικό παρατηρητή, τον οποίο ορίζει το Υπουργείο Αλιείας και Εμπορικής Ναυτιλίας του Μαρόκου. Οι συνθήκες διαμονής επί του σκάφους του επιστημονικού αυτού παρατηρητή είναι ίδιες με εκείνες των αξιωματικών του σκάφους· το ίδιο ισχύει, στο μέτρο του δυνατού, όσον αφορά το χώρο που στεγάζεται. Ο παρατηρητής έχει στη διάθεσή του όλες τις αναγκαίες διευκολύνσεις για την άσκηση των καθηκόντων του. Οι συνθήκες επιβίβασης και οι εργασίες του παρατηρητή δεν πρέπει ούτε να διακόπτουν ούτε να παρεμποδίζουν τις αλιευτικές εργασίες. Για να επιστραφούν στο Μαρόκο οι δαπάνες που προκύπτουν από την παρουσία παρατηρητών επί των


text: σκαφών, προβλέπεται, πέραν της εισφοράς που καταβάλλουν οι εφοπλιστές, ένα ποσό τεσσάρων ECU /κοχ/έτος, ανά σκάφος που ασκεί τις αλιευτικές του δραστηριότητες στα ύδατα του Μαρόκου. Η καταβολή αυτού του επιπλέον ποσού γίνεται με επιταγή και εκδίδεται σε μετατρέψιμο νόμισμα και εις διαταγήν του Υπουργείου Θαλάσσιας Αλιείας και Εμπορικής Ναυτιλίας του Μαρόκου, τη στιγμή της πληρωμής του τέλους για την έκδοση της άδειας. Λ. ΕΠΙΘΕΩΡΗΣΗ ΚΑΙ ΕΛΕΓΧΟΣ Μετά από αίτηση των αρχών του Μαρόκου, τα αλιευτικά σκάφη της Κοινότητας που ασκούν δραστηριότητες στο πλαίσιο της συμφωνίας, επιτρέπουν και διευκολύνουν την επιβίβαση και την εκπλήρωση των καθηκόντων του κάθε υπαλλήλου του Μαρόκου, που αναλαμβάνει την επιθεώρηση και τον έλεγχο των αλιευτικών δραστηριοτήτων. Ο χρόνος παραμονής των υπαλλήλων αυτών στο σκάφος δεν υπερβαίνει το απαραίτητο χρονικό διάστημα για την άσκηση των καθηκόντων τους.


text:
 20.8.2015
 EL
 Επίσημη Εφημερίδα της Ευρωπαϊκής Ένωσης
 L 219/17
 ΑΠΌΦΑΣΗ αριθ. 1 ΤΗΣ ΕΠΙΤΡΟΠΉΣ ΕΜΠΟΡΙΚΏΝ ΣΥΝΑΛΛΑΓΏΝ ΣΤΟΝ ΤΟΜΈΑ ΤΩΝ ΕΜΠΟΡΕΥΜΆΤΩΝ ΤΗΣ ΕΕ-ΚΟΡΈΑΣ
 της 28ης Μαΐου 2015
 σχετικά με την έγκριση των κανόνων για τη διαχείριση και την εφαρμογή των δασμολογικών ποσοστώσεων [2015/1412]
 Η ΕΠΙΤΡΟΠΗ ΕΜΠΟΡΙΚΩΝ ΣΥΝΑΛΛΑΓΩΝ ΣΤΟΝ ΤΟΜΕΑ ΤΩΝ ΕΜΠΟΡΕΥΜΑΤΩΝ,
 Έχοντας υπόψη τη συμφωνία ελεύθερων συναλλαγών μεταξύ της Δημοκρατίας της Κορέας («Κορέα»), αφενός, και της Ευρωπαϊκής Ένωσης και των κρατών μελών της, αφετέρου (στο εξής «τα μέρη» και «η συμφωνία»), και ιδίως τα άρθρα 2.16, 15.2.1 και τα σημεία 2 και 3 του προσαρτήματος 2-A-1,
 Εκτιμώντας τα ακόλουθα:
 (1)
 Το άρθρο 15.1 της συμφωνίας προβλέπει τη σύσταση επιτροπής εμπορικών συναλλαγών η οποία, μεταξύ άλλων, εξασφαλίζει την ορθή λειτουργία της συμφωνίας και εποπτεύει τις εργασίες όλων των ειδικών επιτροπών.
 (2)
 Σύμφωνα με το άρθρο 15.2 της συμφωνίας, οι ειδικές επιτροπές συστάθηκαν υπό την αιγίδα της επιτροπής εμπορικών συναλλαγών. Η επιτροπή εμπορικών συναλλαγών στον τομέα των εμπορευμάτων, σύμφωνα με το άρθρο 2.16 της συμφωνίας, είναι μία από τις εν λόγω ειδικές επιτροπές.
 (3)
 Σύμφωνα με το προσάρτημα 2-A-1 σημείο 2 της συμφωνίας, η Κορέα δύναται να χρησιμοποιεί σύστημα δημοπρασίας για τη διαχείριση και την εφαρμογή των δασμολογικών ποσοστώσεων («ΔΠ») που ισχύουν στην Κορέα σε ορισμένα εμπορεύματα καταγωγής Ευρωπαϊκής Ένωσης βάσει της συμφωνίας. Οι όροι του συστήματος δημοπρασίας πρέπει να καθοριστούν από τα μέρη με αμοιβαία συμφωνία βάσει απόφασης της επιτροπής εμπορικών συναλλαγών στον τομέα των εμπορευμάτων.
 (4)
 Σύμφωνα με το προσάρτημα 2-A-1 σημείο 3 της συμφωνίας, η Κορέα δύναται να χρησιμοποιεί σύστημα αδειοδότησης για τη διαχείριση και εφαρμογή ορισμένων δασμολογικών ποσοστώσεων. Τα συμβαλλόμενα μέρη καθορίζουν από κοινού, στην επιτροπή εμπορικών συναλλαγών, τις πολιτικές και τις διαδικασίες του συστήματος αδειοδότησης, συμπεριλαμβανομένης της επιλεξιμότητας για τη λήψη ποσοτήτων ΔΠ, καθώς και τις τυχόν αλλαγές ή τροποποιήσεις τους,
 ΑΠΟΦΑΣΙΖΕΙ:
 1.
 Η Κορέα θα διαχειρίζεται και θα εφαρμόζει τις δασμολογικές ποσοστώσεις που ισχύουν στην Κορέα σε ορισμένα εμπορεύματα καταγωγής Ευρωπαϊκής Ένωσης βάσει της συμφωνίας ελεύθερων συναλλαγών μεταξύ της Δημοκρατίας της Κορέας, αφενός, και της Ευρωπαϊκής Ένωσης και των κρατών μελών της, αφετέρου, σύμφωνα με τους κανόνες που προβλέπονται στο παράρτημα της παρούσας απόφασης.
 2.
 Η παρούσα απόφαση αρχίζει να ισχύει την ημέρα της έκδοσής της.
 28 Μαΐου 2015.
 Για την επιτροπή εμπορικών συναλλαγών στον τομέα των εμπορευμάτων
 Helena KÖNIG
 Ασκούσα καθήκοντα Διευθυντή
 Γενική Διεύθυνση Εμπορίου της Ευρωπαϊκής Επιτροπής
 Chang K. KIM
 Γενικός Διευθυντής του Γραφείου Εμπορικής Πολιτικής
 Υπουργείου Εμπορίου, Βιομηχανίας και Ενέργειας της Δημοκρατίας της Κορέας
 ΠΑΡΑΡΤΗΜΑ
 ΚΑΝΟΝΕΣ ΓΙΑ ΤΗ ΔΙΑΧΕΙΡΙΣΗ ΚΑΙ ΤΗΝ ΕΦΑΡΜΟΓΗ ΤΩΝ ΔΑΣΜΟΛΟΓΙΚΩΝ ΠΟΣΟΣΤΩΣΕΩΝ
 Άρθρο 1
 Χρονοδιάγραμμα των δημοπρασιών και των αιτήσεων άδειας
 (1) Οι δημοπρασίες για το αποκορυφωμένο γάλα σε σκόνη, το πλήρες γάλα σε σκόνη, το συμπυκνωμένο γάλα και το φυσικό μέλι προηγούνται της περιόδου εισαγωγής, δηλαδή τον Ιούνιο για τις ποσοστώσεις που ανοίγονται τον Ιούλιο.
 (2) Οι ειδικές κατευθυντήριες γραμμές από την Korea Agro-Fisheries & Food Trade Corporation θα προβλέπουν ότι οι δημόσιες ανακοινώσεις για τις δημοπρασίες θα πρέπει να δημοσιεύονται οκτώ ημερολογιακές ημέρες πριν από τη λήξη της προθεσμίας της αίτησης για συμμετοχή στις δημοπρασίες.
 (3) Για προϊόντα


text:
των οποίων το χρονοδιάγραμμα της υποβολής αίτησης άδειας για ποσόστωση δεν καθορίζεται στη συμφωνία ελεύθερων συναλλαγών Κορέας-ΕΕ, οι ειδικές κατευθυντήριες γραμμές για τους οργανισμούς που έχουν ορισθεί για τη διαχείριση των δασμολογικών ποσοστώσεων (ΔΠ) (εφεξής «οργανισμοί που εκδίδουν συστάσεις») θα προβλέπουν περίοδο αίτησης χορήγησης άδειας τουλάχιστον επτά ημερολογιακών ημερών από την πρώτη εργάσιμη ημέρα του έτους εκτέλεσης που αναφέρεται στο παράρτημα 2-Α σημείο 5 της συμφωνίας ελεύθερων συναλλαγών Κορέας-ΕΕ.
 Άρθρο 2
 Κατάθεση και τέλη
 (1) Δεν θα υπάρχουν διοικητικές δαπάνες ή τέλη, εκτός από την κατάθεση — δηλαδή το ποσό που καταβάλλεται από τους προσφέροντες που υποβάλλουν αίτηση για δημοπρασία — για υπηρεσίες σχετικά με την αίτηση χορήγησης ΔΠ μέσω δημοπρασίας.
 (2) Οι γενικές οδηγίες προς τους προσφέροντες για κάθε δημοπρασία θα προβλέπουν ότι η κατάθεση πρέπει να επιστρέφεται στους προσφέροντες μόλις το επιτρέψουν οι συνήθεις διοικητικές διαδικασίες μετά την ολοκλήρωση της δημοπρασίας.
 (3) Δεν θα πρέπει να απαιτείται εγγύηση ή κατάθεση για αυτούς που υποβάλλουν αίτηση άδειας.
 Άρθρο 3
 Έκδοση και διάρκεια ισχύος μιας σύστασης
 (1) Οι οργανισμοί που εκδίδουν συστάσεις θα δημοσιεύσουν σύσταση σχετικά με τις ΔΠ εισαγωγής στο πλαίσιο της ΣΕΣ Κορέας-ΕΕ (εφεξής «σύσταση») μετά από δημοπρασία ή αίτηση χορήγησης άδειας.
 (2) Οι συστάσεις προς τους αιτούντες εκδίδονται εντός δύο ημερολογιακών ημερών εφόσον η αίτηση σύστασης για τις ΔΠ πληροί τις απαιτήσεις της σύστασης.
 (3) Η σύσταση για δασμολογικές ποσοστώσεις εισαγωγής θα ισχύει για 90 ημέρες. Η διάρκεια ισχύος μπορεί να παραταθεί για 30 ακόμη ημέρες, πλην όμως δεν θα μπορεί να υπερβαίνει την τελευταία ημέρα του έτους εκτέλεσης που αναφέρεται στο παράρτημα 2-Α, σημείο 5 της συμφωνίας ελεύθερων συναλλαγών Κορέας-ΕΕ.
 Άρθρο 4
 Δημοσίευση πληροφοριών για τη διαχείριση των ΔΠ
 (1) Οι κατευθυντήριες γραμμές του Υπουργείου Γεωργίας, Τροφίμων και Αγροτικών Υποθέσεων της Κορέας (εφεξής «MAFRA») και οι ειδικές κατευθυντήριες γραμμές για τους οργανισμούς που εκδίδουν συστάσεις θα δημοσιεύονται στις αντίστοιχες ιστοσελίδες τους.
 (2) Οι οργανισμοί που εκδίδουν συστάσεις θα δημοσιεύουν ανά τακτά χρονικά διαστήματα στον ιστότοπό τους πληροφορίες που περιλαμβάνουν τη δημόσια ανακοίνωση για την υποβολή αιτήσεων αδειών και δημοπρασιών, την κατανομή των αδειών και τις περιόδους δημοπρασίας, τις ποσότητες που κατανεμήθηκαν, τις εναπομένουσες ποσότητες που είναι διαθέσιμες για κάθε ΔΠ και την προγραμματισμένη ημερομηνία της επόμενης περιόδου δημοπρασίας/αδειοδότησης.
 (3) Τα βασικά κριτήρια για τις δημοπρασίες, συμπεριλαμβανομένης της επιλεξιμότητας, της καταβολής και της επιστροφής των καταθέσεων, των ημερομηνιών των δημοπρασιών, των κωδικών των δημοπρασιών και των πληροφοριών θα περιλαμβάνονται στις ειδικές κατευθυντήριες γραμμές από την Korea Agro-Fisheries & Food Trade Corporation ή στις γενικές οδηγίες προς τους υποβάλλοντες προσφορές για κάθε δημοπρασία.
 Άρθρο 5
 Κανόνες χορήγησης ΔΠ
 Οι κατευθυντήριες γραμμές του MAFRA επιτρέπουν την κατανομή του ετήσιου όγκου των ΔΠ καθ' όλη τη διάρκεια του έτους, με τη διαίρεση του ετήσιου όγκου της ΔΠ σε διάφορες επιμέρους ποσότητες, το άθροισμα των οποίων ισούται με τον ετήσιο όγκο των ΔΠ. Ο συνολικός όγκος της ΔΠ για κάθε έτος εκτέλεσης όπως ορίζεται στη συμφωνία ελεύθερων συναλλαγών Κορέας-ΕΕ δεν μειώνεται.
 Διαχείριση των δασμολογικών ποσοστώσεων (ΔΠ) Λεξιλόγιο
 Οργανισμοί που εκδίδουν συστάσεις
 Οργανισμοί της Κορέας που ορίστηκαν για τη διαχείριση των ΔΠ:


text:
Korea Dairy Industries Association, Korea Agro-Fisheries & Food Trade Corporation, Korea Feed Ingredients Association και the Korea Feed Milk Replacer Association
 Ιστότοποι:
 Korea Dairy Industries Association (είναι διαθέσιμη μόνο η έκδοση στα κορεάτικα):
 http://www.koreadia.or.kr/
 Korea Agro-Fisheries & Food Trade Corporation:
 http://www.at.or.kr/home/apen000000/index.action
 Korea Feed Ingredients Association (είναι διαθέσιμη μόνο η έκδοση στα κορεάτικα):
 http://www.kfeedia.org/main.html
 Korea Feed Milk Replacer Association (είναι διαθέσιμη μόνο η έκδοση στα κορεάτικα):
 http://milkreplacer.or.kr/
 Κατάθεση
 Ποσό που καταβάλλεται από τους προσφέροντες που υποβάλλουν αίτηση για δημοπρασία Το ποσό αυτό επιστρέφεται σε κάθε προσφέροντα αμέσως μετά τη σύσταση που αφορά την ποσόστωση.
 Σύσταση
 Χορήγηση ΔΠ εισαγωγής μετά από δημοπρασία ή αίτηση άδειας.
 Περίοδος ισχύος
 Περίοδος κατά την οποία ισχύει η σύσταση για τη ΔΠ εισαγωγής.
 Έτος εκτέλεσης
 Περίοδος 12 μηνών μεταξύ διαδοχικών επετείων της ΣΕΣ (1η Ιουλίου) για την οποία καθορίζεται ετήσιος όγκος ΔΠ στην ΣΕΣ Κορέας-ΕΕ.


text:
 Avis juridique important
 |
 21989D1031(01)
 Απόφαση αριθ. 2/89 της Μεικτής Επιτροπής ΕΟΚ-Αυστρίας της 21ης Αυγούστου 1989 περί τροποποιήσεως των ποσών που εκφράζονται σε Ecu στο άρθρο 8 του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας
 Επίσημη Εφημερίδα αριθ. L 318 της 31/10/1989 σ. 0002 - 0002
 ΑΠΟΦΑΣΗ αριθ. 2/89 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΑΥΣΤΡΙΑΣ της 21ης Αυγούστου 1989 περί τροποποιήσεως των ποσών που εκφράζονται σε Ecu στο άρθρο 8 του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίαςΗ ΜΕΙΚΤΗ ΕΠΙΤΡΟΠΗ,ιΕχοντας υπόψη:τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας η οποία υπεγράφη στις Βρυξέλλες, στις 22 Ιουλίου 1972,το πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας, και ιδίως το άρθρο 28,Εκτιμώντας ότι οι ισοτιμίες της ευρωπαϊκής λογιστικής μονάδας της 3ης Οκτωβρίου 1988 εκφρασμένες σε ορισμένα εθνικά νομίσματα ήταν κατώτερες σε σύγκριση με τις αντίστοιχες ισοτιμίες της 1ης Οκτωβρίου 1986 ότι, επομέ-νως, η αυτόματη αλλαγή της ημερομηνίας βάσεως η οποίαπροβλέπεται στο άρθρο 8 παράγραφος 4 του πρωτοκόλλουαριθ. 3, θα είχε ως συνέπεια, κατά τη μετατροπή στα συγκεκριμένα εθνικά νομίσματα, τη μείωση των πραγματικών ορίων για την εφαρμογή απλουστευμένων εγγράφων αποδείξεων ότι, προκειμένου να αποφευχθεί τούτο, πρέπει να αυξηθούν τα όρια αυτά που εκφράζονται σε Ecu,ΑΠΟΦΑΣΙΖΕΙ:Άρθρο 1Το άρθρο 8 του πρωτοκόλλου αριθ. 3 τροποποιείται ως εξής:- στην παράγραφο 1 στοιχείο γ), το ποσό «4 400 Ecu» αντικαθίσταται από το ποσό «4 800 Ecu»,- στην παράγραφο 2, το ποσό «310 Ecu» αντικαθίσταται από το ποσό «340 Ecu» και το ποσό «880 Ecu» από το ποσό «960 Ecu».Άρθρο 2Η παρούσα απόφαση αρχίζει να ισχύει την 1η Μαΐου 1989.Βρυξέλλες, 21 Αυγούστου 1989.Για τη Μεικτή ΕπιτροπήΟ ΠρόεδροςG. WAAS


text:
 Avis juridique important
 |
 22000D0921(03)
 Απόφαση της Μεικτής Επιτροπής του ΕΟΧ αριθ. 50/2000, της 28ης Ιουνίου 2000, για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 237 της 21/09/2000 σ. 0062 - 0063
 Απόφαση της Μεικτής Επιτροπής του ΕΟΧαριθ. 50/2000της 28ης Ιουνίου 2000για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε με την απόφαση αριθ. 1/2000 της Μεικτής Επιτροπής του ΕΟΧ, της 4ης Φεβρουαρίου 2000(1).(2) Η οδηγία 1999/99/ΕΚ της Επιτροπής, της 15ης Δεκεμβρίου 1999, για την προσαρμογή στην τεχνική πρόοδο της οδηγίας 80/1269/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την ισχύ κινητήρος των μηχανοκινήτων οχημάτων(2) πρέπει να ενσωματωθεί στη συμφωνία.(3) Η οδηγία 1999/100/ΕΚ της Επιτροπής, της 15ης Δεκεμβρίου 1999, για την προσαρμογή στην τεχνική πρόοδο της οδηγίας 80/1268/ΕΟΚ του Συμβουλίου σχετικά με το εκπεμπόμενο διοξείδιο του άνθρακα και την κατανάλωση καυσίμων των μηχανοκινήτων οχημάτων πρέπει να ενσωματωθεί στη συμφωνία(3).(4) Η οδηγία 1999/101/ΕΚ της Επιτροπής, της 15ης Δεκεμβρίου 1999, για την προσαρμογή στην τεχνική πρόοδο της οδηγίας 70/157/ΕΟΚ του Συμβουλίου σχετικά με το αποδεκτό ηχητικό επίπεδο και τη διάταξη των οχημάτων με κινητήρα(4) πρέπει να ενσωματωθεί στη συμφωνία.(5) Η οδηγία 1999/102/ΕΚ της Επιτροπής, της 15ης Δεκεμβρίου 1999, σχετικά με την προσαρμογή στην τεχνική πρόοδο της οδηγίας 70/220/ΕΟΚ του Συμβουλίου όσον αφορά τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα(5) πρέπει να ενσωματωθεί στη συμφωνία.(6) Οι προσαρμογές της οδηγίας 70/157/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αναφέρονται στον αποδεκτό ηχητικό επίπεδο και στη διάταξη εξατμήσεως των οχημάτων με κινητήρα(6) πρέπει να προσαρμοστούν μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση,ΑΠΟΦΑΣΙΖΕΙ:Άρθρο 1Το σημείο 2 (οδηγία 70/157/ΕΟΚ του Συμβουλίου) του κεφαλαίου I του παραρτήματος ΙΙ της συμφωνίας τροποποιείται ως εξής:1. Προστίθεται η ακόλουθη νέα περίπτωση:"- 399 L 0101: οδηγία 1999/101/ΕΚ της Επιτροπής, της 15ης Δεκεμβρίου 1999 (ΕΕ L 334 της 28.12.1999, σ. 41)."2. Στις προσαρμογές α) και β), τα λήμματα για την Αυστρία, τη Σουδία και την Φινλανδία διαφράφονται.Άρθρο 2Το σημείο 3 (οδηγία 70/220/ΕΟΚ του Συμβουλίου) του κεφαλαίου Ι του παραρτήματος ΙΙ της συμφωνίας προστίθεται η ακόλουθη περίπτωση:"- 399 L 0102: οδηγία 1999/102/ΕΚ της Επιτροπής, της 15ης Δεκεμβρίου 1999 (ΕΕ L 334 της 28.12.1999, σ. 43)."Άρθρο 3Στο σημείο 42 (οδηγία 80/1268/ΕΟΚ του Συμβουλίου) του κεφαλαίου Ι του παραρτήματος ΙΙ της συμφωνίας προστίθεται η ακόλουθη περίπτωση:"- 399 L 0100: οδηγία 1999/100/ΕΚ της Επιτροπής, της 15ης Δεκεμβρίου 1999 (ΕΕ L 334 της 28.12.1999, σ. 36)."Άρθρο 4Στο σημείο 43 (οδηγία 80/1268/ΕΟΚ του Συμβουλίου) του κεφαλαίου Ι του παραρτήματος ΙΙ της συμφωνίας προστίθεται η ακόλουθη περίπτωση:"- 399 L 0099: οδηγία 1999/99/ΕΚ της Επιτροπής, της 15ης Δεκεμβρίου 1999 (ΕΕ L 334


text: της 28.12.1999, σ. 32)."Άρθρο 5Τα κείμενα της οδηγίας 1999/99/ΕΚ, 1999/100/ΕΚ, 1999/101/ΕΚ 1999/102/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 6Η παρούσα απόφαση αρχίζει να ισχύ στις 29 Ιουνίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(7).Άρθρο 7Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 28 Ιουνίου 2000.Για τη Μεικτή Επιτροπή του ΕΟΧΟ ΠρόεδροςF. Barbaso(1) Δεν έχει ακόμη δημοσιευθεί στην Επίσημη Εφημερίδα.(2) ΕΕ L 334 της 28.12.1999, σ. 32.(3) ΕΕ L 334 της 28.12.1999, σ. 36.(4) ΕΕ L 334 της 28.12.1999, σ. 41.(5) ΕΕ L 334 της 28.12.1999, σ. 43.(6) ΕΕ L 42 της 23.2.1970, σ. 16.(7) Δεν αναφέρονται συνταγματικές απαιτήσεις.


text:
 4.8.2016
 EL
 Επίσημη Εφημερίδα της Ευρωπαϊκής Ένωσης
 L 211/37
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 97/2015
 της 30ής Απριλίου 2015
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2016/1280]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση (ΕΕ) 2015/249 της Επιτροπής, της 10ης Φεβρουαρίου 2015, για παράταση της ισχύος της απόφασης 2006/502/ΕΚ, που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 3ια (απόφαση 2006/502/ΕΚ της Επιτροπής) του κεφαλαίου XIX του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32015 D 0249: Εκτελεστική απόφαση (ΕΕ) 2015/249 της Επιτροπής της 10ης Φεβρουαρίου 2015 (ΕΕ L 41 της 17.2.2015, σ. 41).».
 Άρθρο 2
 Τα κείμενα της εκτελεστικής απόφασης (ΕΕ) 2015/249 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Μαΐου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Απριλίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 41 της 17.2.2015, σ. 41.
 (*) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21996D0918(01)
 Απόφαση αριθ. 1/96 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου της 22 Ιουλίου 1996 σχετικά με τις εξαγωγές παλαιοσιδήρου από τη Ρουμανία στην Κοινότητα
 Επίσημη Εφημερίδα αριθ. L 236 της 18/09/1996 σ. 0045 - 0046
 ΑΠΟΦΑΣΗ αριθ. 1/96 ΤΟΥ ΣΥΜΒΟΥΛΙΟΥ ΣΥΝΔΕΣΗΣ Μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου της 22 Ιουλίου 1996 σχετικά με τις εξαγωγές παλαιοσιδήρου από τη Ρουμανία στην Κοινότητα (96/549/Ευρατόμ, ΕΚΑΧ, ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Εκτιμώντας:ότι η ομάδα επαφών που αναφέρθηκε στο άρθρο 11 του πρωτοκόλλου αριθ. 2 της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου (1), εφεξής αποκαλούμενη «συμφωνία», που άρχισε να ισχύει την 1η Φεβρουαρίου 1995, συνεδρίασε στις 4 και 5 Μαρτίου 1996 για να εξετάσει την προοδευτική κατάργηση των περιορισμών κατά την εξαγωγή παλαιοσιδήρου της Ρουμανίας προς την Κοινότητα, σύμφωνα με τις διατάξεις του άρθρου 14 και του παραρτήματος ΙΧ της συμφωνίας 7ότι η ομάδα επαφών, κατά τη συνεδρίασή της στις 4 και 5 Μαρτίου 1996, υπενθύμισε ότι όλοι οι περιορισμοί κατά την εξαγωγή παλαιοσιδήρου που περιέχονται στο παράρτημα ΙΧ της συμφωνίας πρέπει να έχουν καταργηθεί πριν από το τέλος του πέμπτου έτους μετά την έναρξη ισχύος της συμφωνίας, και σημείωσαν την απόφαση της Ρουμανίας να ελευθερώσει προοδευτικά τους περιορισμούς της κατά την εξαγωγή το 1996 και το 1997 7ότι το Συμβούλιο Σύνδεσης που έχει ιδρυθεί βάσει του άρθρου 106 της συμφωνίας συμφωνεί ότι οι συστάσεις της ομάδας επαφών πρέπει να επιβεβαιωθούν μέσω απόφασης του Συμβουλίου Σύνδεσης,ΑΠΟΦΑΣΙΖΕΙ:Άρθρο 1 1. Σύμφωνα με το άρθρο 14 της συμφωνίας, οι ποσοτικοί περιορισμοί κατά την εξαγωγή παλαιοσιδήρου που περιέχονται στο παράρτημα ΙΧ και κάθε μέτρο ισοδύναμου αποτελέσματος, καταργούνται το αργότερο πριν από το τέλος του πέμπτου έτους μετά την έναρξη ισχύος της συμφωνίας, δηλαδή πριν από τις 31 Δεκεμβρίου 1997.2. Η Ρουμανία ελευθερώνει προοδευτικά τους περιορισμούς της κατά την εξαγωγή παλαιοσιδήρου, οι οποίοι περιέχονται στο παράρτημα ΙΧ. Επιτρέπει, προς τούτο, την εξαγωγή των προϊόντων αυτών προς την Κοινότητα εντός των ακόλουθων ποσοτικών ορίων: 100 000 τόνους το 1996 και 250 000 τόνους το 1997. Η Ρουμανία λαμβάνει τα αναγκαία μέτρα για την εφαρμογή της ποσόστωσης το 1996, το συντομότερο δυνατό. Θα ανοιχτεί από την 1η Αυγούστου 1996.3. Οι ρουμανικές αρχές κοινοποιούν στην Κοινότητα τα εσωτερικά μέτρα που λαμβάνουν για την εφαρμογή της προοδευτικής αυτής ελευθέρωσης και πληροφορούν την Κοινότητα σχετικά με τις άδειες εξαγωγών που εκδίδουν και με τις εξαγωγές αυτές καθεαυτές, ανά εξάμηνα διαστήματα, παράλληλα με αρχική ενδιάμεση έκθεση τρεις μήνες μετά το άνοιγμα της ποσόστωσης για το 1996. Η ομάδα επαφών εξετάζει περιοδικά την προοδευτική ελευθέρωση των περιορισμών κατά την εξαγωγή και, ενδεχομένως, απευθύνει νέες συστάσεις προς την Επιτροπή Σύνδεσης ή το Συμβούλιο Σύνδεσης.4. Το Συμβούλιο Σύνδεσης σημειώνει ότι η μελέτη που χρηματοδότησε η Επιτροπή για την κατάσταση του παλαιοσιδήρου στη Ρουμανία δεν έχει ολοκληρωθεί.Άρθρο 2 Οι κοινοποιήσεις που προβλέπονται από την παρούσα απόφαση καθόσον αφορά την Κοινότητα πρέπει να απευθύνονται στην Επιτροπή των Ευρωπαϊκών


text:
 Avis juridique important
 |
 21991D1112(12)
 Απόφαση αριθ. 2/91 της Μεικτής Επιτροπής ΕΟΚ-Ελβετίας της 27ης Σεπτεμβρίου 1991 σχετικά με τη συμπλήρωση και την τροποποίηση, στο πλαίσιο της κοινής δήλωσης όσον αφορά την επανεξέταση των τροποποιήσεων των κανόνων καταγωγής λόγω της εισαγωγής του εναρμονισμένου συστήματος, του παραρτήματος ΙΙΙ του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
 Επίσημη Εφημερίδα αριθ. L 311 της 12/11/1991 σ. 0018 - 0019
 ΑΠΟΦΑΣΗ αριθ. 2/91 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΕΛΒΕΤΙΑΣ της 27ης Σεπτεμβρίου 1991 σχετικά με τη συμπλήρωση και την τροποποίηση, στο πλαίσιο της κοινής δήλωσης όσον αφορά την επανεξέταση των τροποποιήσεων των κανόνων καταγωγής λόγω της εισαγωγής του εναρμονισμένου συστήματος, του παραρτήματος ΙΙΙ του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (91/582/ΕΟΚ)Η ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, που υπογράφηκε στις Βρυξέλλες στις 22 Ιουλίου 1972, το πρωτόκολλο αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας, εφεξής καλούμενο «πρωτόκολλο αριθ. 3», και ιδίως το άρθρο 28, Εκτιμώντας: ότι η κοινή δήλωση που επισυνάπτεται στην απόφαση αριθ. 1/88 της Μεικτής Επιτροπής ΕΟΚ-Ελβετίας προβλέπει την επανεξέταση των μεταβολών των κανόνων καταγωγής λόγω εισαγωγής του εναρμονισμένου συστήματος, εφόσον οι εν λόγω μεταβολές έχουν σαν αποτέλεσμα κατάσταση που είναι δυσμενής για τα συμφέροντα των θιγομένων τομέων 7 ότι προβλέπει, επίσης, να αποκατασταθεί η ουσία του σχετικού κανόνα καταγωγής όπως ήταν πριν από την απόφαση αριθ. 1/88 7 ότι οι κανόνες καταγωγής ισχύουν για πλάκες και επίπεδες επιφάνειες, φωτογραφικές, ευαισθητοποιημένες που δεν έχουν εκτεθεί στο φως (παρθένες), από άλλες ύλες εκτός από χαρτί, χαρτόνι ή υφαντικά, και επίπεδες φωτογραφικές επιφάνειες στιγμιαίας εμφάνισης και εκτύπωσης, ευαισθητοποιημένες, που δεν έχουν εκτεθεί στο φως (παρθένες), έστω και σε γεμιστήρες της κλάσης ΕΣ 37.01, όπως θεσπίζεται από την απόφαση αριθ. 1/88 της Μεικτής Επιτροπής ΕΟΚ-Ελβετίας, πρέπει να τροποποιηθούν προκειμένου να αποκατασταθεί το ουσιαστικό περιεχόμενό τους όπως ήταν πριν από την εισαγωγή του εναρμονισμένου συστήματος, ΑΠΟΦΑΣΙΖΕΙ: Άρθρο 1 Η κλάση και οι σχετικοί κανόνες που αναφέρονται στον πίνακα που προσαρτάται στην παρούσα απόφαση αντικαθιστούν την κλάση και τους αντίστοιχους κανόνες του πίνακα που αναφέρεται στο παράρτημα ΙΙΙ του πρωτοκόλλου αριθ. 3 της συμφωνίας ΕΟΚ-Ελβετίας. Άρθρο 2 Η παρούσα απόφαση εφαρμόζεται από την 1η Ιανουαρίου 1988. Βρυξέλλες, 27 Σεπτεμβρίου 1991. Για τη Μεικτή Επιτροπή Ο Πρόεδρος R. COHEN ΠΑΡΑΡΤΗΜΑ >ΘΕΣΗ ΠΗΝΑΚΑ>